text:
Miluçâr
- Non furlan :Melâr o ben Melarie o Miluçâr o Lopâr
- Non sientific:Malus domestica
Il Melâr, o ben Melarie, o Miluçâr, o ben Lopâr, origjinari des regjons temperadis de Asie e de Europe, si è podaspò slargjât in plusôrs zonis de Americhe disore. Chenti di nô in Furlanie al ven su e si lu coltive sedi tal plan che tai sîts di mont, dulà che ca e là si è ancje salvadeât.
De famee des Rosacee, cheste plante e po rivâ insin a une altece di dîs metris. Di ramadure taronde e à la scusse dal tronc grise scure, che si creve in scais sutilis, scuasit cuadradis.
Lis fueis semplicis a son ovâls e a onte, cui ôrs dentelâts che a vegnin su in piçui çufs su lis ramutis pui curtis. Dutun cu lis fueis a dan fûr lis rosis blancjis a cinc pics, unîts in grops suntun mani comun.
Il frutam a son cognossûts mêi o miluçs, di forme taronde dulà che il fons de rose, deventât cjarnôs, al cjape atôr atôr une part interne dade adun dal ovari svilupât cu lis piçulis sepis neris. Il cjalis al reste sore vie de pome e al esist simpri un vueit alì che al ven fûr il mani: cheste ultime particolaritât e diference la pome dal Melâr di chê dal Perâr.


c: text/html

text:
(L)INT FURLANE. A Triest si frein de unitât regjonâl
Che il cûr de politiche taliane al bati fuart par Triest lu savìn di simpri.
**Dute la retoriche nazionaliste, l’iredentisim difondût a plenis mans intai libris di test, la canonizazion de citât elete a martare e di consecuence degne di jessi judade, supuartade ancje in maniere economiche in ogni ocasion di plui o mancul un secul, e rapresente une des carateristichis italichis.
**Mai però tant che intal ultin periodi si è podût assisti ae esaltazion dal so rûl in tiermins globâi: no esist manifestazion internazionâl là che nol vegni proponude tant che sede. Il puart al somee che al sedi deventât “vitâl” pai destins de nazion. Il stes Gentiloni lu à afermât dilunc de sô visite in Cine, descrivintlu tant che terminâl naturâl de Vie de sede dal tierç mileni.
**E jù milions di euros pal cjâf lûc, invistiments che no àn paragons in altris situazions.
Ma atenzion: nol sarès nuie di mâl, anzit al sarès positîf se a risultâ beneficiade di cheste mane dal cîl e fos dute la Regjon.
**Cuntun pôc di oportunisim san, che une fuarce politiche che si riclami al autonomisim e scuen, par fuarce, fâ i conts, o podaressin fintremai indalegrâsi.
O pensaressin di trops vantaçs di chest gjenar di disvilup che a podaressin gjoldi lis nestris industriis, trops sbocs competitîfs che si vierzaressin pai nestris cumierçs.
**Tancj condizionâi che a deventin ponts interogatîfs seris su lis efetivis risultancis positivis pal Friûl.
La concentrazion dal podê economic e politic intune situazion no à mai puartât al disvilup gjenerâl dal teritori, al sucêt invezit il contrari.
Par sô nature, un centri di chest gjenar al è simil a une mantide che, par mantignîsi in vite, e à di supâ energjiis, intun procès di autoriproduzion.
**Ancje la ipotesi di citât metropolitane, sostignude di dute la classe politiche triestine, e va inte stesse direzion. O scugnaressin forsit ancje nô riconsiderâ la poie dade a une ipotesi simile. Nô le viodìn tant che che une division logjiche e razionâl dai interès regjonâi, in rive al golf le pensin tant che la struture istituzionâl in stât di sostignî progjets a vantaç esclusîf di chê realtât specifiche.
**Il câs des vuardiis urbanis che a àn refudât il simbul de “acuile dal Friûl” tant che carateristiche de monture regjonâl de Polizie Locâl, par cjapânt il puest cu la alabarde, al podarès fâ ridi pe ignorance dimostrade inte definizion dal ornament (la acuile e jere chê regjonâl, ben diferente di chê furlane), ma al è preocupant invezit pe paronance che e ven refudade la idee di fâ part de stesse Regjon, di sotstâ a regulis compagnis par ducj.
**In barbe a cui che ancjemò al fevele di “Fvj” cence tratut: chel, di fat, lu metin za i triestins.
✒ Dree Valcic

robotstxt: allowed

filter: keep


text:
FRIÛL EUROPE. Il disarmament di ETA e la promesse di Macron de ratifiche de Cjarte europeane
Il disarmament complet de ETA, il «procès» catalan, la assemblee de Aleance Libare Europeane e il prin turni des elezions presidenziâls tal Stât francês. Ancje vie pal ultin mês no son mancjâts fats pardabon interessants, pe Europe e ancje pal Friûl, che de Europe al fâs part.
L’event plui impuartant al è par sigûr chel che al è stât ai 8 di Avrîl. Chê date e jentre inte storie de Europe e dal mont intîr, stant che e segne in maniere definitive la conclusion de lote armade pe indipendence dal Paîs Basc. Juste in chê zornade, dopo che vie pal 2011 e veve za cjapât une decision in chê direzion, la organizazion rivoluzionarie socialiste pe liberazion nazionâl ETA (Euskadi ta Askatasuna = Paîs Basc e Libertât), metude adun cun chê di scombati pe indipendence dal Paîs Basc ancjemò tal 1959, e à completât il so disarmament unilaterâl. La operazion e je stade fate cu la colaborazion dai Bakegileak (i Artesans de pâs), rapresentants de societât civîl basche impegnâts par sigurâ il procès di disarmament decidût de ETA. La consegne aes autoritâts de polizie francese des informazions sui arsenâi ancjemò ator pal Paîs Basc dal nord e je stade fate de bande di une comission internazionâl di verifiche, metude adun ancje cu la poie dai guviers de Comunitât Autonome Basche, de Navare e de Comunitât Provinciâl Basche francese, che po e à certificât il disarmament. A Baiona-Bayonne in miârs di lôr a àn compagnât la azion dai Artesans de pâs, cuntune manifestazion publiche.
La decision di ETA di consegnâ il so arsenâl e je stade comentade in maniere positive de bande dal guvier francês, intant che a Madrid a àn mostrât fredece. Di chês bandis al somearès che ur displâs di no vê plui un nemì armât e che no vedin voie di vierzi nissune forme di dialic, ancje in chestis gnovis cundizions. Cun di plui, l’esecutîf spagnûl al à cjatât une altre volte la poie dal tribunâl costituzionâl tal so braç di fier cu la Catalogne. I judiçs a àn dât acet al so ricors di incostituzionalitât fat indenant cuintri des vôs dal belanç de Comunitât autonome che a fasin riferiment ae organizazion di un referendum su la indipendence. Pal moment al è stât decidût di suspindi chestis vôs in maniere cautelâr par sîs mês, in spiete di esaminâ il ricors in detai. Il guvier di Madrid al à ancje domandât al tribunâl costituzionâl di visâ il president Carles Puigdemont e il guvier catalan che se a laran indenant cul percors sovranist a varan di frontâ un procès penâl. Ma a Barcelone no àn pôre: il referendum si davuelzarà distès, cun o cence di un acuardi cu lis autoritâts statâls.
Tra la fin di Març e il prin di Avrîl si à davuelte a Katowice, in Slesie, la diesime cuinte assemblee gjenerâl de Aleance Libare Europeane (EFA-ALE), il partît politic european che al met adun sù par jù cincuante organizazions autonomistis o indipendentistis dal continent. In chê ocasion e je stade fate buine ancje la domande di adesion, pal moment cul status di osservadôr, dal moviment Patrie Furlane.
Ai 23 di Avrîl al è stât il prin turni des elezions presidenziâl tal Stât francês. Daûr dai vôts cjapâts, la balotazion dai 7 di Mai e viodarà la estremiste di drete Marine Le Pen e il centrist Emmanuel Macron, che i scandais statistics lu dan par vincidôr e che vie pe campagne eletorâl al veve palesât la sô intenzion di rivâ a ratificâ la Cjarte europeane des lenghis regjonâls o minoritariis. Viodarìn ce che al nas.
✒ Marco Stolfo


text:
Los Angeles
Los Angeles (spes in curt L.A.) al è une citât dai Stâts Unîts di Americhe logade tal stât de Californie, su la cueste pacifiche, uns 150 chilometris a nord de frontiere cul Messic.
Par numar di abitants, Los Angeles e je la seconde citât plui grande dai Stâts Unîts dopo di Gnove York. Inte sô aree metropolitane a vivin cirche 16 milions di personis. Come superficie, e je la prime citât de Americhe setentrionâl e une des plui grandis in dut al mont; di nord a sud, si estint par 100 chilometris. E fo une des primis citâts caraterizadis de urbanizazion di grandis areis cun cjasis unifamiliâts, robe che e à provocât il disvilup di une grandonone rêt di autostradis, e di un mont a misure di machine. E je une citât un grum famose e visitade; un dai puescj plui cognossûts al è il cuartîr di Hollywood, la scune de industrie dal cine merecan.


text:
Il zîr di cheste pagjine al è dongje dal grup dai Jôfs, une rie di montagnis cu lis cimis ca spontin parsore di chês altris e plui di ducj il Jôf di Montâs cui siei 2753m.
Si tache dal paîs di Dogne, cjapant subit la piste pes bicis Alpe Adrie par lâ a Perteade. Si passe parsore da la Fele e si tache la salide, prime su asfalt e po su strade blancje. Si va sù tant, si traviersin ducj i boscs par rivâ fûr tai prâts des malghis. A chel pont il panorame al pae dute la fature fate, di tant ca vin decidût di dividi il zîr in doi dîs par podê gjoldi il lâ sù dal soreli de matine, il soreli cal salte fûr dai Jôfs. Dopo a tache la discese su strade blancje, prime cuntun traviers e po une rie di voltis che, di sigûr, i frenos a no 'nt smentearàn. Si rive insom al asfaltât, cal puarte a Dogne, li che si à tacât il zîr.
Il percors in sumis dentri al à di dut, al è dificil ma si rive a fâlu, al và ben d'Istât e in Autun: co si rive adalt e al pues sedi di cjatâ nêf e di no rivâ a fâ il zîr.
CE ROBIS PUARTÂ
Dilunc la strade e li che si fermisi cu la tende o vin cjatât lens e aghe ma, di sigûr, a son dôs robis ca no son dut al an. La aghe di riul si la cjate fin ae Siele di Bielighe. Dute la robe di puartâ e je te pagjine: Imprescj - Ce isal di puartâ?
Lis cjasis che si cjatin dilunc il percors (Ricovar Jeluz, Malghe di San Leopolt, Casere di Bielighe) a son privadis o ruvinis: a no si puedin doprâ par durmî.
ZORNADE 1: LANT
Si tache de place di Dogne, su asfalt par cualchi centenâr di metris. In curt si rive dongje de piste pes bicis Alpe Adrie e al toc plui dûr di dut il zîr: la rampe par lâ su ae ciclabil, cu la salide dal 27%. Di bon ca son 50 metris di lungjece in dut.
Su la ciclabil si svolte a man çampe, di rive sù lant a Perteade, bande Nord viers la Austrie. Agns indaûr, la piste a jere une ferade, si che la rive sù a va sù planc e simpri compagne; a son des galariis e un bielissin puint.
A un cert pont si lasse la ciclabil, un centenâr di metris sù la statâl e po di gnûf a ciampe sul puint su la Fele, chel che àn fat daspò la plene dal 2006. Passât il puint ancjemò a çampe, cui ultins metris in plan di dut il zîr; subit si svolte a man drete e a tache la rive sù pal Mont di Agâr. La rive sù e je cidine, cuasi dute compagne, su asfalt fin ae Malghe Poccet.
Cumò a tache la strade blancje, ben tignude e cu la stesse rive sù dal toc prime. Si rive cusì al pont plui adalt dal zîr, dongje dal Mont di Agâr, a 1690m. Li che si veve tacât si jere a 400m.
Di chi indenant al è dut di rive jù.
A son plui di un puest dulà podê fermâsi pe gnot; chescj a son la siele dongje dal Mont di Agâr, la Malghe di San Leopolt e la Siele di Bielighe. Cheste al è il puest dulà che si fo fermât il grup di MTB Friuli. I ultins doi puescj a son chei cul panorame miôr la matine.
La rive sù e je di 18 km, dal paîs di Dogne ae Siele dal Mont di Agâr, cuntune salide di 1300m.
ZORNADE 2: TORNANT
La seconde zornade e à dome strade di rive jù, gjavant piçui tocs di traviers o salidutis dongje dai pas. Il toc plui biel a son i tornants su la stradele da la Siele Bielighe al paîs di Chiout: la rive e je une de plui fuartis di chei puescj lì, il font de strade al è in ciment o asfalt.
L'ultin toc par tornâ a li che si ve tacât al è sul asfaltât de Val di Dogne, biel fasintlu in bici.
In dut, il zîr al è lunc 32 km cun 1350 m di rive sù.


text:
Revolutionizing PunBB!
You are not logged in.
plan cul noyon plan cul laval plan cul com site de rencontre plan cul gratuit plan cul six fours les plages plan cul stains plan cul fourmies plan cul etaples plan cul dans le 62 tel plan cul plan cul gay dijon plan cul la teste de buch plan cul cote d'or plan cul capesterre belle eau plan cul gay tours comment trouver un plan cul plan cul hericourt plan cul a trois plan cul guilherand granges plan cul valence plan cul balma plan cul femme ronde plan cul chilly mazarin plan cul montigny les metz plan cul saint amand les eaux plan cul autun plan cul bonneuil sur marne plan cul brie comte robert plan cul le vesinet plan cul saint esteve plan cul bondy sexe plan cul plan cul roissy en brie site de plans cul plan cul le chambon feugerolles plan cul valbonne plan cul grenoble plan cul blonde plan cul gonesse plan cul martigues plan cul toulon plan cul 50 plan cul le robert plan cul a saint etienne plan cul bordeaux plan cul vaureal plan cul avec une cougar plan cul auchel plan cul lesbienne site plan cul gay plan cul nouvelle caledonie plan cul beziers plan cul dans ta ville plan cul ussel plan cul noisiel plan cul colombes plan cul creutzwald plan cul morlaix plan cul var plan cul guyancourt plan cul lannion plan cul nancy plan cul saint michel sur orge plan cul a domicile plan cul gays plan cul dinard plan cul voisins le bretonneux plan cul luce plan cul digne les bains plan cul villeneuve les avignon rencontre plan cul gratuit plan cul sur montpellier plan cul douai plan cul panazol plan cul chartres rencontrer un plan cul histoire plan cul plan cul wattrelos plan cul carrieres sous poissy plan cul a montpellier site pour plan cul gratuit plan cul le petit quevilly vrai site de plan cul plan cul niort plan cul haute saone plan cul hyeres plan cul l'union plan cul seyssinet pariset plan cul bailleul plan cul a dijon plan cul allier plan cul 3 plan cul corbeil essonnes plan cul la fleche trouver un plan cul rapide plan cul saint medard en jalles plan cul montbeliard plan cul guipavas plan cul ille et vilaine plan cul nogent le rotrou plan cul gap plan cul lyon gay plan cul le bourget plan cul gratos plan cul orvault plan cul sur calais plan cul a 4 plan cul rennes gratuit plan cul web cam plan cul saint brieuc top site plan cul trouver un plan cul sur paris plan cul corbeil essonnes plan cul vaureal plan cul verrieres le buisson rencontre plan cul cougar plan cul saint julien en genevois plan cul saint junien plan cul saint laurent du var plan cul sur reims plan cul amboise plan cul avec salope trouver plan cul plan cul lescar site plan cul plan cul le petit quevilly plan cul le chesnay plan cul amneville plan cul bressuire plan cul pas de calais plan cul saint orens de gameville plan cul mature plan cul wittenheim plan cul a lyon plan cul corse plan cul vienne plan cul fougeres plan cul saint cyr l'ecole plan cul saint andre lez lille plan cul relation plan cul gravelines plan cul avec une amie plan cul saint nazaire plan cul gay la rochelle plan cul la reunion plan cul cestas plan cul porn plan cul avec numero rencontre pour un plan cul rencontre plan cul jeune plan cul plan cul tarnos plan cul montauban plan cul auchel plan cul chambray les tours plan cul velizy villacoublay plan cul villers les nancy plan cul reims trouver plan cul plan de cul com plan cul la baule plan cul joigny comment se faire un plan cul plan cul saint cyr l'ecole plan cul ardeche plan cul 79 plan cul limeil brevannes plan cul apt plan cul 2 plan cul pertuis plan cul choisy le roi plan cul bollene sex plan cul plan cul gonesse plan cul paris plan cul chevilly larue plan cul sur lyon plan cul millau plan cul vitry le francois plan cul herouville saint clair plan cul sorgues plan cul sur la rochelle plan cul gratuit sur paris plan cul 3 plan cul dans ta ville plan cul thouars plan cul meze plan cul a saint etienne plan cul ussel proposer plan cul messenger plan cul plan cul cougar plan cul 18 ans plan cul fourmies plan cul castelnaudary plan cul chalette sur loing plan cul creteil forum plan cul gratuit plan cul 68 plan cul gravelines
Offline


text:
23 dicembre 2007
Bon Nadâl cu La Pastorele
O ringrazii il Jaio par chest biel regâl e o auguri a ducj i letôrs dal blog un Bon Nadâl e un Bon Principi.
Come che mi à scrit ancje il Carli:
Bon Nadâl, Bon Finiment e Miôr Principi
Che lis flamis e i fums dai pignarûi
nus puartin un avignî di pâs e di libertât.
La Pastorele
Di Nadâl chest an ti prei
Cjantimi la pastorele
Din don dan cun doi cjargnei
Din don dan e une cjargnele
E sot mieze gnot
Se o soi za pognet
Tegnimi dismot
E o sarai cuiet
Po, se a 'nd è la lune
Impensiti in chê volte
Cuant che a fâ furtune
Nô si lave vie
Cence nancje un franc
E nuie inte sachete
Dome un toc di pan...
... Un toc di pan.
Di Nadâl o sin ducj biei
Par cjantâ la pastorele
Dami un lapis e dami un sfuei
Che o le scrîf a la mê biele
Di Nadâl se tu mi spietis
O cjantarai la pastorele.
Din din dan cun lis cjampanis
Bon Nadâl ae mê cjargnele.
4 commenti:
- Luche ha detto...
-
Ancje a ti. Buinis fiestis e ogni ben! Luche
- 23/12/07 14:32
- Jaio ha detto...
-
Po ben o soi rivât a fâ il clip juste a timp. Plasê ch'al cji sedi plasût...Cumó O scuignarai fant ancjemó:-)
- 23/12/07 16:44
- Jaio ha detto...
-
Po ben o soi rivât a fâ il clip juste a timp. Plasê ch'al cji sedi plasût...Cumó O scuignarai fant ancjemó:-)
- 23/12/07 16:44
- Christian Romanini ha detto...
-
Sigûr che tu 'nd âs di fând inmò! Aromai no son scusis! :)
- 23/12/07 17:37


text:
Mi tocje puestâ cheste cjadene, se no il furlanist mi sbilfe!
Il zogut des fiestis
Nol è Nadâl cence il zogut di auguris di Nadâl, e cussì chei simpaticons dal blog Corona's a an inmaneât une cjadene di Sant Antoni... Joi ce biel! Ve chi lis mês rispuestis:
Tre agjetîfs par descrivi il to blog:
Friçon. Zovin. Ironic.
Trops blogarìns astu cognossût di persone?
Cuant che comenzarai a cognossui sul web, ti savarai dî, par cumò nissun! J
Cuâl blogarin varessitu gust di cognossi di persone?
Ce discors: Il Dree! Ma il prossin colp ch’el torne in Patrie lu brinchi.
Cuâl isal il prin blog che tu leis la buinore?
El me chel par talian.
Di cuâl blog tu fiestezaressistu la sieradure?
Nissun, massime libertât, ancje ai stupidei.
Fâs talent scout: lancie un zovin blogarin-promesse.
Il curtisaar , parcè che ài un plasè di tornai


text:
---
- ¿ Puedio fâti trê domandis ?
- No costumi rispuindi a dinissun, però come che o voi a mangjâti tu puedis falis - i rispuint il sarpint.
---
- ¿ Ti aio fat cualchi mal ? - i dîs la lusigne.
- No - al torne a dì il sarpint.
---
- ¿ Alore, parcè vuelistu fale finide cun me ? -
- No sopuarti vioditi lusì. -
---
Morâl
Un grum di noaltris o sin cjapàs in situazions dulà che nus domandìn : - parcè mi passial se no ai fat nuie?, ni dan a di nissun - semplice e je la rispueste : no puedin sopuartâ di vioditi lusì.
---
Se chest al passarès, no sta lassà di lusì, continue a sei te stes, continue dant il miôr di te.
---
Continue fasintlu miôr, no sta permeti che ti fasin mal, continue a lusì, no podaran tocjâti parcè che il to lusôr al larà indevant simpri cu la stesse fuarce.
---
L'essence e restarà, che al passi ce che al passe, sei simpri autentic, ancje se le tô lûs e da fastidi ai predadôrs.
---


text:
Sedie Classiche Da Cucina
se classiche vendita roma. se classiche da scrittoio. se classiche schienale alto. se classiche anni 70. se classiche legno. gm se classiche. se classiche di lusso. se classiche moderne. se classiche roma. se classiche milano. se classiche colorate. se classiche friuli. se classiche impagliate. se classiche noce. se classiche mondo convenienza. se classiche per scrivania. se classiche per soggiorno. se classiche con braccioli. se classiche ikea. se classiche da soggiorno. se classiche imbottite roma. se classiche dalani. se classiche da salotto. se classiche piombini. se classiche luigi xvi. se classiche con paglia di vienna. se classiche in tessuto. se classiche offerte. se classiche rivestite. vendita se classiche on line. se classiche con seduta imbottita. jolly se classiche. se imbottite classiche vendita online. se classiche per camere da letto. se classiche centro convenienza. vendita se classiche. se classiche prezzi. se classiche da osteria. se classiche busetto. se classiche prezzo. se classiche ebay. se classiche imbottite. se classiche grezze. se classiche lube. se classiche a napoli. se classiche mercatone uno. se classiche negozi. vendita se classiche in legno. se classiche foto. se classiche e moderne. se classiche in legno. se classiche nuove. se classiche rivisitate. se classiche per sala da pranzo. se classiche cerea. se classiche occasione. se classiche sala. se classiche usate napoli. se classiche bassano. se classiche maison du monde. se classiche bianche. se classiche economiche. se classiche per scrivanie. se classiche scavolini. se girevoli classiche. se classiche laccate. se classiche da scrivania. se classiche calligaris. se classiche outlet. se classiche per studio. se classiche rovere. vendita se classiche roma. se classiche contemporanee. se classiche verona. se ufficio classiche. se classiche in legno prezzi. se classiche paglia di vienna. se classiche in paglia vienna. se legno classiche imbottite. produttori se classiche brianza. se classiche eleganti. se classiche a roma. se classiche on line. se classiche stile. se classiche lusso. se classiche ecopelle. se classiche brianza. se classiche lusso legno. se classiche soggiorno. se classiche shabby. se classiche per cucina. se nere classiche. se classiche da cucina. se classiche in pelle. se classiche misure. outlet se classiche roma. fabbrica se classiche. se classiche in teak. se classiche vendita online. se classiche ristorante.
Other articles you might like;


text:
Un strisson par une partide che Guidolin al samee sintî ancje masse e cuntune Udinese che e somee vê il flât un pôc curt, li gjambis a mieç servizi e un zûc ancjemò di fâ sù.
Ma si sa... dulà che nol rive il pît, al pues simpri rivâ il cjâf, e dulà che nol rive chel, e reste la voie... Po dopo, se son brâfs chei altris, larìn a vinci la Europa League, ma intant viodin di tornâ in Champions, va. Che magari, varìn ancje pierdût a Firenze, ma vin rivât a fâ polsâ ben vot di lôr (7 e mieç, forsit), a vin viodût che Muriel, se al coventàs, al è ce che al promet di jessi e che cualchi zovenut, se tirât sù, al promet ben ancje chel.
Se Totò al torne a metisi in vore e Fabbrini si degne di stâ in pîts cinc minûts di file, magari un golut lu fasìn, e podopo, sperant che Brkic al cjapi in man ancje lis balis facilis e no dome chês dificilis, e che i trê daûr a zuin come al andade (che a àn fat un partidon, jessint che àn zuiât cence centrocampo) jo dîs che si pues ancje fâ.
E al Braghe, magari, i augurarìn di vinci lui, la Europe League. :)
Ve chi la foto fate al stadio:


text:
Altichero
Altichero da Zevio (1330-1390) al fo un pitôr talian dal stîl gotic). Influençât dal Giotto ,ALtichero al semee ch'al vêdi creât le Scuele pitoriche di Verone.Al a lavôrât a Verone e a Padue.
Altichero scuasît sigûramenti,al a di jessi nassût a Zevio,dongje Verone.Al veve di jessi ancje un membri impuartant de Famee dai Scala .
Al a piturât i frescs in te Basiliche di Sant Antoni da Padue. Cun D'Avano Veronês,al a piturât ancje i frescs de Capele di San Jacum.
Il pitôr Zorz Vasari al fevele di lui in tal sô libri Vite dai artiscj.


text:
Lis rogazions: metafore di vite Lis grandis ai 25 di Avrîl, lis piçulis trê dîs prime de Sense
«A fulgure et tempestate…a flagello terraemotus…a peste, fame et bello…», al recite il plevan percorint e benedint lis campagnis la dì di Sant Marc e prin de Sense, cu la int in procession che in côr e rispuint: «Libera nos Domine», passant di cjamp in cjamp, di prât in prât, tal viert de nature. Lis litaniis des rogazions a contegnin dut il significât pûr di un rît antîc, contadin, segn di pinitince e di propiziazion, celebrât par ingraciâsi la racuelte, preant il Signôr. La aghe sante, la crôs, une fuee di ulîf e un tic di cere benedete in glesie, chescj a son i simbui dal rituâl di origjins romanis che il popul furlan al à tramandât di gjenerazion in gjenerazion, cuntune continuitât esemplâr, almancul fin ai agns Setante.
Tal cors de cerimonie, intant che il predi al slargje la aghe sante a man drete e a man çampe, fermantsi tes croseris par benedî i cuatri cjantons, la blave, il forment e lis jerbis medichis, i fruts a fasin crosutis cui claps e cu la jerbe, par dispiet, di fâ inçopedâ il corteu. Un mût gaiarin di vivi contents il moment de cerimonie, spietant di fâ gulizion sui cjamps prin di lâ a scuele. Un vivi sempliç e comunitari, simbul di une civiltât contadine che e rimet ae nature dutis lis sperancis di vite. In gjenar, lis rogazions maiôrs, di origjin romane, si fasin ai 25 di Avrîl, invezit lis minôrs, tramandadis de Galie, tai trê dîs prime de Sense.
Bandonâts simpri di plui i lavôrs inte campagne, ancje il rît al à tacât a dispierdisi. A chest sviliment al à contribuît ancje il Concili Vatican Secont, scancelant intal calendari liturgjic lis rogazions maiôrs e riviodint lis minôrs, no plui leadis ae Sense. Di gracie che il rît al reste presint ancjemò in diviersis localitâts dal nestri Friûl, dulà che il popul, dut dongje - feminis, oms, fruts e zoventût - al vîf unît il significât, il valôr di chestis suplichis in timp di Vierte, nassudis par sodisfâ i bisugns de int e de tiere, leâts con fuarce l’un cu l’altri. Nô us segnalìn chês di Paulâr, te seconde fin di setemane di Mai e La bussade des crôs inte Plêf di Sant Pieri a Zui, cu lis rogazions viers il Plan de Vincule. ❚
✒ Alessio Screm


text:
Sabide ai 30 Avost, h 18:00
Conference-concert cun
David Di Paoli Paulovich, Novella Del Fabbro,
Ines Di Gleria, lis feminis di Dieç, Marisa Scuntaro
h 20.00
Interval conviviâl e musicâl
cui Zovins Cjanterins di Cleulis
h 21.00
Sound Stories
Concert cun Giovanni Floreani, Paolo Tofani,
Pierpaolo Caputo, Ermes Ghirardini
Progjet Furclap
in colaborazion cui Colonos
Viaç in bande dal setim festival dal Cjant Spontani, dedicât ai cjants liturgjics aquileięs e a chei profans da la tradizion popolâr, cirint “tal cjamp” lis sperimentazions contemporaniis.
I suns arcaics di sampogne, cornamuse, Duduk, trikanta veena, ghironde e lis incursions eletronichis, nus invidin intun viaç inceôs tal timp e ta lis culturis ch’a ŕn segnât l’evoluzion di une pratiche, la magjie da la vôs, ch’e je espression artistiche, ma ancje comunicazion, sacralitât, socialitât, cognossince dal propi cuarp e, naturalmentri, musiche.
Miercus ai 30 _ h 21.00
Conference-spetacul
Sabide ai 02 _ h 21.00
Mostre di art contemporanie
La pratiche, miôr da la gramatiche
Lunis ai 04 _ h 21.00
Serade di testemoneancis
Joibe ai 07 _ h 21.00
Concert
Sabide ai 09 _ h 21.00
Serade par un film
Lunis ai 11 _ h 21.00
Serade di spetacul cun premiazion
Joibe ai 14 _ h 21.30
Spetacul teatrâl
Joibe ai 21 _ h 21.00
Concert / prime assolude
Sabide ai 23 _ h 16.30
Incuintri-event a Ravasclęt
Lunis ai 25 _ h 20.30
Incuintri cun Philippe Daverio
Miercus ai 27 _ h 20.30
Proiezion film
Sabide ai 30 _ h 18.00
Conference-concert
Crisi da l’art o gnovis stradis par l’art?
Domenie ai 31 _ h 11.00
Dibatit / Presentazion catalic
Provis viertis di culture furlane
Martars ai 02 _ h 20.30
Serade di progjets culturâi
Ass. culturâl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Cui
10 di Jugn l’assessorât pe educazion e pe culture des Asturiis al
à inviât la campagne #yoapúntome,
porque lo llevamos dientro
(#euapúntome, porque lo levamos dentro)
cun chê di sburtâ lis fameis a domandâ pai lôr fîs il percors
scolastic che al previôt l’insegnament dal e par asturian o, pe
aree de Comunitât là che si lu fevele, dal e par galizian.
L’insegnament dal asturian al è scomençât in maniere uficiâl
intal 1984 intune schirie di centris educatîfs publics e in dì di
vuê al è presint in 331 istitûts. Su la cjarte l’asturian e il
galizian a varessin di jessi materiis curicolârs in dutis lis
scuelis primariis e secondariis, ma in plui di cualchi câs cheste
pussibilitât e reste dome su la cjarte.
Font:
AsturNews,
05/06/15


text:
IN CHÊ DÌ. LA ZORNADE DI UN FURLAN DAL POPUL CJAPÂT DENTRI TAL TRAMAI DE STORIE - 7e PONTADE. Ghite, mestre di scuele elementâr a Rabil tal 1953. Vincj agns, a pene vinçût il concors, trasferide di Spilimberc. || Il 1953 in Friûl; la nassite dal F-VJ || Il 1953 tal Mont: trê grancj protagoniscj
Ghite, mestre di scuele elementâr a Rabil tal 1953. Vincj agns, a pene vinçût il concors, trasferide di Spilimberc.
I stivaluts di corean a cjalcjin la nêf, un pas daûr di chel altri. Glace e frêt. Il flât al devente sbuf di vapôr tal cidinôr di une albade blancje tant che dut il paisaç. Su di une altre nêf Bruno, il pari di Ghite, dîs agns prime al veve pierdût par simpri il so troi, in Russie. E nol jere plui tornât a cjase, come in tancj de sô classe, glotût inte gose nere di une vuere sassine, lassant a cjase une nuvice ancjemò masse zovine e chê frutute di dîs agns, cul non profumât e sempliç di une rosute di cjamp: Margherita, ae anagrafe fassiste. Ghite par ducj chei altris.
E jere ancje lade ben, che il cagon di uficiâl comunâl al cirive di conseâ so pari a clamâle Germana, dal moment che propite in chel an alì Hitler al vinceve lis elezions a Berlin. Che di sigûr, il Duce al varès fatis grandis robis cun chel grant statist che si jere simpri dimostrât entusiast de politiche di Mussolini. “E alore, o podaressis clamâle Italia!”, i disè a so pari, segnant ben letare par letare e cuasi saltant in pîts, cul braç lunc tirât ae mode romane. Che invezit, di bon contadin, il pari al veve insistût - e par fortune - pal non di une rose.
Cuissà mai cetant braurôs che al sarès stât il pai: brave a scuele, diligjente e plene di passion, studiose e scrupulose, cuasi obleade a paiâ cul titul di studi il sacrifici di dute la famee par fale studiâ a Udin. E cumò, a vincj agns a pene finîts, finalmentri mestre. Un mistîr preseât e rispietât. Prime assegnazion: Cave del Predil. Che se il guvier fassist al jere colât, la fassistizazion dai nons di paîs invezit e resisteve, dal moment che i abitants e jerin convints di vivi a Rabelj, o a Raibl, mighe a Cave! Ma Ghite e veve une vite devant dai voi, dute di disniçâ, cui bêçs dal stipendiut di sparagnâ franc par franc par mandâju a Spilimberc, là che une mari vedue ancjemò zovine e trê fradis plui picinins di jê a vevin sigûr dibisugne. Prin di dut, par rivâ a metile su la taule ogni dì, la sope cu la polente. Fortunade, la Ghite. Che tancj di lôr a vevin scugnût lâ ator pal mont a cirî il pan, cui in Svuizare, cui in France o piês ancjemò in Argjentine, di là di chê grande aghe che e inneave afiets e siums.
Il so destin invezit si spalancave su chel paisut fracât tant che une sclese sot dai crets di une mont ancjemò plui puare di chê plane che jê e veve a pene saludade. E za il viaç al jere stât une aventure. In tren sù fin a Tarvis. E po dopo vie, di buine ande cu la valîs in man, un toc a pît, e par gracie di Diu prime de grande salide zovantsi dal passaç di une camionete che e puartave sù cjarbon. E la puce di cjarbon le varès compagnade dulinvie, no dome pal timp dal viaç: che ogni cjase e veve la so stue par parâsi di un frêt che al cricave, e la muse de int e someave infrusignade.Tant che i minadôrs. Che il mistîr di ogni om di famee al jere chel di gjavâ fûr il plomp e il zinc dai budiei de mont: la Kraljevska, come che le clamave la int di chestis bandis, batiade Monte Re dai talians, simpri cu la lôr manie stupide di cambiâ il non ai cristians e aes monts!
Si sarès subit inacuarte, la Ghite, che il mistîr dal minadôr al prodûs plui vuarfins che no siôrs: inte classe multiple che i vevin assegnade, su cincuante fruts vincj a vevin pierdût cualchidun in miniere. E sul regjistri? I cognons a son Fleis, Kravanja, Kaus, Jelen, Pivk. In cjase a fevelin par sloven e a capissin benon il furlan e il todesc. Ma il talian al somearès pluitost une lenghe di un altri paîs. Forest. “Brava questa mia cara giovane. Lei avrà il compito di insegnare la cultura della nostra bella Italia nei più lontani confini che ne presidiano la lingua e la civiltà”. Cussì, i veve dit il diretôr didatic, cuntune cadence siciliane, cuant che i veve consegnade la letare di assunzion. E cumò, devant di chel trop di mularie dai cjavei di panole e cui voi clârs tant che la glace, je si sintive un pôc fûr dal timp.
E il grant entusiasim di cuant che e jere partide si mudave in rabie. Rabie-Raibl, e pensave. Inte borse, chê grande, che i vevin regalade tant che premi pal gnûf lavôr, biele e lustre, dute di piel, e veve metût i libris di Collodi, di De Amicis, lis poesiis di Pascoli e di Carducci. Su la catidre une fuiace di pan, cuet di une mari, un zeut cun dentri une scuete fumade, preparade di cualchi none intune casere. “Cemût le clamaiso cheste pagnoche, chi in paîs?” e domandà Ghite ae frutute bionde in pîts devant di jê. “Hleb, majestra”. E cemût diseiso bundì, chi di voaltris? “Dobro jutro, majestra”. Ghite, cjalant in muse frut par frut, ducj i 50 cun chê muse rosse e durions su lis mans che le cjalavin spaurîts, e tacà la lezion: “Dobro jutro!”. La culture si tache a studiâle de lenghe, e la lenghe e je chê che si fevele in cjase. No saveve se e faseve ben o mâl, ma viodiju ducj e 50 a riduçâ al fo par Ghite le paie plui ben vuadagnade di chê prime zornade di scuele.
………………………………………….
Tal 1947, la Costituzion dal stât Talian e veve decretade la istituzion de Regjon Autonome Friûl - Vignesie Julie, une mostruositât gjeopolitiche che no veve nissune fonde storiche o culturâl. Tal stes timp, a peiorâ la situazion, un tratât internazionâl al creave il “Teritori Libar di Triest”, dividût in dôs zonis: la A, sot dal control dai Aleâts, la B controlade de Jugoslavie Titine. Nancje discori che dutis chestis complicazions a varessin puartât a une situazion di stiçament, une polvariere che e varès podût saltâ par aiar di un moment a di chel altri. Vie pal Istât dal 1953, l’esercit talian al inschirie lis sôs trupis propit su chel confin. Mai come in chê volte il pericul di une vuere si fâs grandonon. Lis manifestazions e i svindics dai mês che a vegnin, in particolâr il Novembar di sanc dal 1953, a puartaran, ai 5 di Otubar dal 1954, a preparâ il famôs Memorandum di Londre. Triest e jentre in maniere definitive in Italie, cun dut ce che al derivarà pal Friûl: ven a stâi, une fuarte sperecuazion sociâl che ancje in dì di vuê e fas sintî lis sôs magagnis.
…………………………………………….
La vuere de Coree e finìs, cu la fatidiche definizion dal 38o paralêl tant che confin di vuardie. Ai 5 di Març dal 1953, inte sô dacia di Kuntsevo, dongje di Mosche, al murive Josif Stalin, e al deventave segretari dal Partît Nikita Chruščëv. Par dut il mont si vierzeve un taramot politic e istituzionâl fuartonon, che al varès cambiât in maniere radicâl i rapuarts di fuarce jenfri lis grandis potencis de Tiere: le varessin clamade “distension”. Angelo Roncalli al cjape sù il pastorâl dal Patriarcje di Vignesie (chel che al sarès stât une volte di Sant Ermacore) e al inaugure un gnûf mût di interpretâ la Glesie, no plui tant che istituzion ma pluitost tant che oportunitât di dialic jenfri ducj i umans; J.F. Kennendy al devente senatôr in Massachusetts, screant ancje lui une gnove fonde di interpretâ la mission politiche: insome, i trê grancj protagoniscj de seconde metât dal Nûfcent in chel an alì a tacavin a dimostrâ che un mont gnûf e diferent al jere no dome ipotizabil ma ancje pussibil di realizâ.
✒ Agnul Floramo


text:
Si clame ‘La magjie dal furlan’ e e je la campagne informative di promozion dal plurilinguisim, indreçade ai gjenitôrs dai arlêfs che a frecuentin i Istitûts Comprensîfs e lis Scuelis paritariis dal teritori di lenghe furlane de regjon che e ten dongje la plui part dal Friûl cun Triest.
La iniziative – sostignude de Regjon Friûl-VJ e condividude cul Ufici Scolastic Regjonâl – e je stade inviade za cualchi setemeane indaûr de bande de ARLeF (Agjenzie Regjonâl pe Lenghe Furlane) cun chê di met in evidence i vantaçs cognitîfs, relazionâi e multiculturâi ufierts dal plurilinguisim e di dâur aes fameis lis informazions che a coventin par che a puedin fâ, pai lôr fîs, une sielte resonade e cussiente in cont dal insegnament dal furlan a scuele.
Îr ‘La magjie dal furlan’ e je stade presentade in forme uficiâl de bande dal president de ARLeF, Lorenzo Fabbro, de assessore regjonâl pal lavôr, formazion, istruzion, paritât om femine, politichis pai zovins e pe ricercje, Loredana Panariti, e de Ispetore dal Ufici Scolastic Regjonâl dal Friûl-VJ, Paola Floreancig.
La campagne e je ninine, e à une buine fuarce comunicative e e fâs indenant une schirie di informazions claris in cont de presince, dal insegnament e dal ûs de lenghe furlane te ufierte formative des scuelis. Cun di plui si cjatin altris elements di cognossince in cont dal furlan, dal plurilinguisim e de educazion plurilengâl.
E je une iniziative che e covente. Parcè che se di une bande e je vere che la maiorance des fameis dai teritoris di lenghe furlane de regjon, dentri des trê “ex” provinciis di Udin, di Gurize e di Pordenon (passe il 63% di lôr – des scuelis de infanzie fintremai ae scuelis mezanis – e ator dal 73%, dome cun riferiment aes scuelis pe infanzie e a chês primariis) a domandin l’insegnament dal furlan, di chê altre bande masse dispès no si rive a capî ben cuâl che e je la rispueste des scuelis, par no fevelâ di chês istituzions scolastichis che in concomitance cul periodi des iscrizions pal gnûf an scolastic, in passât – ancje par vie che de regjon no jere mai stade fate indenant nissune forme di pression – a àn fat di dut par che i gjenitôrs no savessin e no domandassin nuie, cemût che o contavin achì tal nestri blog tal mês di Zenâr dal 2015.
Finalmentri, pes iscrizions pal 2017/2018, dutis lis scuelis a varessin di jessi pardabon viertis (ancje) pal furlan.
E tancj auguris di bon Nadâl, di bon finiment e soredut di bon principi….


text:
Sauris
Sauris (Zahre tal Sauran, il dialet todesc locâl) al è un comun che al dì di vuê al fâs part de provincie di Udin e al à 427 abitants.
Tabele dai contignûts
Gjeografie[cambie | modifiche il codiç]
Sauris al è logât a 1.212 m (Sauris Disot, Dorf par sauran, là che e je logade la cjase comunâl) tal Cjanâl di Lumiei inte Cjargne, cenglât des monts Pieltinis (2.027 m) a nord, Col Zentîl (2.075 m) a jevât, Bivare (2.474 m) e Tinise (2.120 m) a sud e Crodon di Tiarfin (2.413 m) a bonât. In plui che il cjaulûc a fasin part dal comun lis frazions di:
- Sauris Disore
Sauris Disore, tal dialet dal puest Plotsn, e jè la frazion plui grande (119 abitants tal 2001) e impuartante, e probabilmentri plui sugestive dal comun, e cui siei 1.400 m al è il paîs plui alt di dut il Friûl. Di Sauris Disore si pò gjoldi un paesaç spietaculâr: di une bande a si viodin lis cretis dolomitichis de Bivare, mentri di chê altre il voli al si piart a cjalâ i grancj spazis verts e turchins des monts e dai cîls de Cjargne.
- Lateis
La frazion di Lateis, clamade par sauran Latais, e jè poiade suntun splaç a 1.239 m sorevie il lâc, e e conte 109 abitants
- La Maine
Une volte e jere une frazion clamade cussì (par sauran Ame Lataise) dulà che cumò a son lis aghis dal lâc: cun la creazion dal invâs artificiâl difat il paîs vieri al vignì inagât e n'al fo metut sù un gnûf plui in alt, a 1.000 m, dulà che si lu cjate vuè. A La Maine a vivin 18 animis (2001)
- Velt
Dilunc te strade che mene di Sauris Disot a Sauris Disore si cjate, a 1.280 m, la frazion di Velt, par sauran Field, ven s stâi "cjamp", che cun la sô grampade di cjasiutis e jè, cun La Maine, che cui siei 12 abitants (2001) e jè la frazion plui piçule di Sauris.
Il paesaç de valade di Sauris al è inzentilît di lâc artificiâl, creât par alimentâ lis centrâls idroeletrichis de Sade/Enel.
Sauris e je stade isolade par tancj secui. La prime strade di colegament e fo scomençade intal 1915 e finîts tal 1928, par colegâ Sauris cun Dimpeç; di cheste strade il pont plui biel al è probabilmentri il puint sul Lumiei, lunc cirche 100 m, e a 105 m di altece dal flum.
Storie[cambie | modifiche il codiç]
Tal 1758 tal paîs al fo un grant fûc che al distruzè l'archivi parocjâl di Sauris Disore, ridusint in cinise i documents rivuardants lis origjinis de comunitât saurane. Il prin document ch'al nus à rivât al è dal 1280, là che si à iniment di un Averard di Soclêf che al ricognòs di vê vût in donazion de glesie di Aquilee un feut in Contratta de Sauris. Stant a la leiende, samee che la comunitât di Sauris e sarês stade fondade di doi soldâts austriacs scjampâts da la vuere tal XIII secul; al è però plui probabil che la imigrazion sedi avignude, simpri in chei agns dal Cjanâl di Lessach e de Pusterie, parcè che il sauran al è simil ai dialets fevelâts tal Tirol. Il professôr Norman Denison, zà diretôr dal Institût lenghistic da l'Universitât di Graz, ch'al à vût cognossût a fons la realtât saurane vìnt fat sun chest cont studis e ricercjis di caratar glotologic par agns a dilunc, al sclarìs tai siei scrits ch'al è probabil che l'origin dai abitants di cheste val e sedi la istesse di chê dai abitants di Sapade (Plodn par todesc sapadìn) e di âtris comunitâts etno-lenghistichis di espression todescje ladis a stanziâsi te Slovenie disore dal dì di vuê.
Une altre storie e sosten che il paîs al fo fondât di un cjaçadôr todesc, rivât puartant in sachete il dêt poleâr di Sant Svualt, une relicuie che, conservade intun piçul santuari, intai secui sucessîfs e puartarà un grum di piligrins in cheste valade platade; chest al è testemoneât sei dal libri “La vite di Sant Suald”, scrit di un ciert Gian Pietro della Stua intal 1769, sei dai tancj ogjets di fabricazion veneziane cjatâts tal paîs.
Sauris al a vivût par secui tal sô isolament: dome tal 1928 e fo viarte la prime strade che menave a Dimpeç, che la sô costruzion e jere scomençade zà tal 1915; se di une bande chist al à puartât il paîs ae civiltât, di chê altre al de une fuarte pocade ae imigrazion.
Evoluzion demografiche[cambie | modifiche il codiç]
Economie[cambie | modifiche il codiç]
Par vie de alte cuote che si cjate Sauris, la tiare, ancje se fertil, no produseve avonde par dâ sostentament, cussì che la economie dal paîs tai timps passâts e jere fondade soredut sul arlevament des vacjis (tal 1920 tal comun a si contavin plui o mancul 600 codis). Ognidun a chei timps, par podê vivi e meti sù famee, scugnive vê un pôc di tiere, une cjase e un stali par lis sôs bestiis. Tai mês dal lunc unviâr, si passave il timp dedicantsi a piçulis voris di artesanât, come la tiessidure: i tiessidôrs di Sauris di fat a erin tra i plui preseâts in Friûl, tant che la lôr opare e jere domandade ancje da fameis nobilis di planure. Condiplui, tant che in ducj i paîs di montagne, si produsevin imprescj di len, che pò lis feminis a levin a vendi in planure. Une vore spandût al ere il fenomeni de migrazion stagjonâl: tancj a son stâts i saurans ch'a an cjatât lavôr in Gjermanie, Austrie, Ongjarie. Chiste e jere la situazion fin ai ains '50; vuê, in graciis des bielecis ambientâls e paesagjistichis, Sauris e fâs cont massime sul turisim, sedi estîf che invernâl (e je la presince di pistis di schi), ma a son presints ancje stabiliments industriâi che a produsin un speck e un persut une vore innomenâts e une bire ancjetant rinomade. Altris piçulis impresis a son impegnadis tai setôr edîl, boschîf e de produzion de energjie a traviers des centralinis idroeletrichis. Ancje a Sauris, tant che in un grum di comuns in Cjargne, al à cjapât pît l' albergo diffuso: i turiscj che lu vuelin invezit che lâ in hotel, puedin sogjornâ tes cjasis dal paîs, vivint cussì in prime persone la vite di Sauris.
Culture[cambie | modifiche il codiç]
Lenghe[cambie | modifiche il codiç]
Propite par lis sôs origjinis todescjis in paîs si è simpri fevelât un dialet de lenghe todescje, clamât Sauran;che al parten al grup bavarês meridionâl dal alt todesc. Vie pai secui il sauran di une bande al à conservât plui caratars dal todesc arcaic, di chê altre si è evolude, cjapant sù e adatant elements da lis lenghis feveladis tes zonis vicinis, la Cjargne e il Cjadovri. Par chestis particolaritâts il sauran al è di doi secui materie di interès pai studiôs talians e forescj, e propite la analisi linguistiche e à permetût di integrâ lis scjarsis fonts storichis (o vin dît che l'archivi parocjâl al ere lât a fûc) par fâ lûs su lis origjins de comunitât, in gracie des analogjiis riscontradis cui dialets carinzians e tirolês, che a partegnin ae stesse çocje. Ancje se dal 1990 il Sauran al ven ancje insegnât tes scuelis madernis e elementârs, e stimis resintis nus disin che al dì di vuê la marilenghe saurane e ven doprade di plui o mancul il 70% de popolazion (soredut parò de int di une cierte etât), tal mût di dutis i lengaçs minôrs de nestre tiere, al sta colant in disûs in favôr di furlan e talian.
Architeture[cambie | modifiche il codiç]
Un altri pont là che il piçul comun di Sauris al si disfarence dal rest de Cjargne al è l'architeture: cuasi dutis lis cjasis di chi di fat a son fatis doprant soredut il len cun la tecniche a blockbau, e a ripuartin iniment lis cjasis dal Alt Adis, plui che lis cjasis cjargnelis di piere. Vuè propite cheste peculiaritât architetoniche, che no jè cambiade cui secui, e jè un dai plui impuartants mutîfs ch'a fasin di Sauris un lûc cuasi fûr dal timp.
Tradizions[cambie | modifiche il codiç]
Par vie dal sô isolament, Sauris al è stât bon di conservâ lis sôs lidrîs todescjis e cussì ancje lis sôs antighis tradizions. Tra chestis la plui impuartant e jè chê dal carnevâl, cuant che i Sauran a vadin ator pal paîs cun carateristichis mascaris di len. Protagoniscj de fieste a son lis dos mascaris dal Rölar e dal Kheirar: il prin al ten in man une scove e al à di visâ la int di preparâsi pe mascarade lant ator pes stradis dal paîs remenant lis campanelis ch'al ten leadis ae vite; cun lui al è il Kheirar, ancje lui cuntune scove in man e vistût di peçots. Chestis dos figuris a vadin a bati cun la scove su lis puartis des cjasis là ch'a vuelin jentrâ, scompagnâts di un grum di mascaris ch'a puedin jessi brutis (Schentana schemblin) o bielis (Scheana schemblin): l'impuartant al è che chel che la puarte vedi la muse taponade che no si viodi cui ch'al è.
Un' altre tradizion dal paîs e jè chê del Der Orsch vander Belin ("il cûl de Belin"): la Belin e jè une sorte di strie, no triste, ma une vore brute e cragnose, che i paisans ch'a levin fûr dai cunfins dal comun, sedi in Cjargne che tal Cjadovri, a vevin di bussâi il cûl; al dì di vuè la comunitât saurane a zenâr e ripropon chiste antiche usance intune simpatiche rapresentazion in mascare là ch'a saran i turiscj a bussâ il cul de Belin par podê vuadagnâsi il dirìt di sogjornâ a Sauris.
Condiplui a lui si ten la "Fieste dal persut", che ogni àn e clame a Sauris un grum di int: ator pai borcs dal paîs a vegnin mitûts sù stands là che si puès çerçâ no dome l'innomenât persut, ma ancje macarons, dolciariis e inmò altris robis bononis di cassù.
Di viodi[cambie | modifiche il codiç]
- La glesie di Sant Svualt a Sauris Disot
- La glesie di Sant Scjefin a Sauris Disore
- La glesie di San Lurinç
- Il Lâc di Sauris
- Il Centri Etnografic a Sauris


text:
Chês telenovelas, che si podarès dâur il titul di «Mamma, ho perso il Friuli» e «Mamma, ho perso il friulano» e che o cognossìn avonde ben su chescj schermis za di un pôc di timp, si insiorin di altris gnovis pontadis.
Di une o scrivarìn plui indenant. Chê altre le vin discuvierte inte suaze di Friuli Doc, là che sabide ai 10 di Setembar e je stade fate la sô presentazion.
La iniziative Si clame Inmyland. Indagine su un friulano al di sopra di ogni sospetto e e varès di jessi un scandai su lis ideis che lis personis che a vivin in Friûl a àn di se e de lôr tiere.
Daûr di ce che o vevin scoltât, la ricercje, metude adun dal Laboratori di Sociologjie dal Dipartiment di Lenghis e leteraturis, comunicazion, formazion e societât de Universitât dal Friûl, nus someave une vore interessante.
Chê stesse impression positive e vignive confermade dal sottitul, cun chel riferiment esplicit al mitic film di Elio Petri cun protagonist Gian Maria Volontè, che tra l’altri al fâs vignî daurman la voie di cjantuçâ il teme principâl de sô bande sonore componude di Ennio Morricone.
Però al jere alc che no nus convinceve: il titul nol prometeve nuie di bon.
Magari cussì no, cul savê di dopo, nus tocje dî che chel al jere just il spieli di ce che o varessin cjatât, cul lâ sul sît .
Cun di fat, o vevin gole di viodi, di cognossi e di capî. O vin cjatât une biele homepage, ma al jere daurman alc che nol leve.
Forsit o sin masse esigjents o fintremai sofisticâts, ma o pensìn che se e je une robe che e tocje il Friûl chê e varès di jessi ancje par furlan, par sloven e par todesc. Soredut se e je une robe che e ven fate di chel Ateneu che al è stât metût dongje cun chê di «di contribuire al progresso civile, sociale e alla rinascita economica del Friuli e di divenire organico strumento di sviluppo e di rinnovamento dei filoni originali della cultura, della lingua, delle tradizioni e della storia del Friuli».
E impen: nuie ce fâ, compagn di milante altris voltis.
Cundut achel, o sin lâts dilunc e o vin viert la pagjine dal Cuistionari, là che o vin cjatade la prime domande.
E je la classiche domandute par tacâ – «Quando sei in Friuli stai bene?» – là che lis pussibilitâts di rispueste son dome che dôs: o sì o no.
Dopo vê rispuindût di sì, o sin lâts indenant e o vin cjatât la seconde e in chel moment o vin vût… pôc ben.
Parcè? Parcè che la domande e je cheste:
«Secondo te, il Friuli coincide con la provincia di Udine?»
(E za li:… no comment!)
E chestis a son lis rispuestis pussibilis:
«Sì
Sì, ad eccezione delle Alpi Carniche e delle Alpi Giulie
No, include anche parte della provincia di Pordenone
No, include anche parte della provincia di Gorizia
No, include sia parti della provincia di Pordenone che di Gorizia
No, include tutta la regione
No, include tutta la regione e anche altri territori (ad esempio Sappada)».
Al è evident che al mancje alc. Prin di dut no je – tra lis opzions – la rispueste che e varès di jessi: la definizion di Friûl, in tiermins obietîfs, storics e gjeografics, daûr di une tradizion lungjonone, di duments e di studis, che i studiâts de Universitât a varessin di cognossi. Ven a dî che il Friûl al è chel toc di Europe e di mont che al sta tra lis Alps e l’Adriatic, la Livence e il Timau e che al cjape dentri lis provinciis di Udin, di Gurize, di Pordenon, il mandament di Puart e Sapade.
Cun di plui nol è nancje un spazi in blanc par podê scrivi chê rispueste o altris ancjemò.
Cussì, stant che, se no si rispuint no si va indenant, in chês cundizions non podevin rispuindi in nissune maniere e duncje o vin scugnût molâ, cul marum di vê sperimentât «one more time» (dit par inglês…) che la Universitât dal Friûl e mostre di no savê dulà (e ce) che al è il Friûl.
Magari cussì no, si podarès calcolâle tant che la discuvierte de aghe cjalde…
Massime se si ten cont che tra chei che i àn lavorât daûr al è ancje cui che timp indaûr al scriveve, cun grande cunvizion, che i Nazionalisti friulani a jerin nazionaliscj furlans cence inacuarzisi che a son dome nazionaliscj «italianissimi» in Friûl.
I vûl studiât e i vûl sa(v)ût. E no dome par fâ scliçôts.


text:
Isontina Ambiente srl, la societât publiche che, cun 75 dipendents direts, e gjestìs il cicli integrât dai refudums intai 25 comuns de provincie di Gurize (e in 3 de provincie di Triest) cjapant dentri 170mil abitants, e ARLeF (Agjenzie Regjonâl pe Lenghe Furlane), a àn dât vite a une colaborazion par valorizâ il plurilinguisim e l'ûs de lenghe furlane tes ativitâts davueltis de Aziende in cetancj aspiets cuotidians.
Cheste sinergjie e à trasformât lis buinis intenzions, peadis aes particolaritâts dal bacin di riferiment di Isontina Ambiente, in struments di comunicazion concrets che a semplificassin simpri di plui il contat cu la proprie utence, soredut inte otiche di favorî la miôr condivision de culture ambientâl.
Chest an il calendari che Isontina Ambiente di passe dîs agns e consegne a ducj i siei utents cjase par cjase, e che in maniere simpatiche e legre, al da ai utents informazions utilis su la racuelte diferenziade e lis zornadis di conferiment dai diviers materiâi, al è stât fat ancje in lenghe furlane. Cemût fâ par vêlu? Al pues jessi ritirât li de sede ISA e tai siei sportei o domandât clamant il numar 800844344 e scrivint a segreteria@isontinambiente.it, e po ISA e proviodarà a mandâlu daûr des modalitâts definidis cul utent.
La lenghe furlane e je protagoniste ancje di altris impuartants materiâi di comunicazion: cul calendari chest an Isontina Ambiente e à fat rivâ cjase par cjase a ducj i utents de provincie di Gurize la RICICLOPEDIE, un pro memoria util par vê une rispueste precise a ogni dubi relatîf aes regulis pal coret conferiment dai materiâi intai singui contignidôrs.
Cun di plui a son stâts prontâts in lenghe furlane ancje i adesîfs metûts su lis cjampanis stradâls pe racuelte dal veri, sui bidons condominiâi logâts intes proprietâts privadis e sui mastei distribuîts aes fameis pal conferiment dal umit. Biel che, chescj ultins, a vegnin za dâts fûr ai gnûfs utents, par chei altris contignidôrs il plan di sostituzion dai materiâi di comunicazion esistents cun chei scrits ancje in lenghe furlane, al larà pâr a pâr cui intervents specifics programâts di Isontina Ambiente intai mês che a vegnin, intai diviers comuns dal teritori interessât.
Ma tra lis novitâts presentadis, e à dismovût grant interès ISAPP, la gnove aplicazion creade di Isontina Ambiente: un strument - disponibil par iOS e par Android – une vore bon par vê simpri sot man no dome la rispueste a ogni dubi su la racuelte diferenziade, ma ancje par cognossi il calendari dai conferiments - diviers di Comun in Comun – dulà che a son i centris e lis isulis di racuelte e… par cjatâ ancje cetantis ricetis par creâ plats saurîts tornant a doprâ i vanzums alimentârs, e par prenotâ il servizi di ritîr a domicili dal vert e dai refudums di grandis dimensions.
Chest percors al è une vore impuartant par favorî l'ûs de de lenghe furlane inte suaze dal servizi public di gjestion ambientâl, garantint la promozion di une culture ambientâl e il rispiet dai dirits linguistics.
Par plui informazions: www.isontinambiente.it


text:
Un tra i prins tescj poetics par furlan - dal secul XV - al è un contrast a dôs vôs (masculine e feminine) in forme di dialic amorôs tra i personaçs e, par vie di cheste struture, al podarès jessi considerât tant che il prin aboç di un toc destinât ae rapresentazion. Tra il ‘500 e il ‘600 in Italie e nas la Comedie de art che e rapresente il so timp cun vizis e virtûts, metint in sene spetacui alegorics ispirâts ae vite cuotidiane de epoche. In Friûl i spetacui de Comedie de art no jerin rapresentâts di grups locâi ma di compagniis venezianis di passaç. E propit la mancjance des fondis culturâls de Comedie e sarà la cause dal fat che te nestre lenghe il teatri no si sedi svilupât fin tal secul XIX. Di fat, il prin vêr test teatrâl par furlan al è dal 1847, cuant che Pieri Çorut al firme la comedie Il trovatore Antonio Tamburo.
Il Nûfcent al segne la nassite di tantis compagniis filodramatichis e dopo a son rivâts tancj scritôrs, autôrs di comediis lizeris, che a caraterizin il teatri furlan cun tescj sempliçs e divertents che a plasin une vore ae int.
Dome vie pes ultimis desenis di agns dal Nûfcent il teatri Furlan al rive a liberâsi, in part, dai contignûts tradizionâi par svicinâsi a lengaçs naratîfs modernis cirint di creâ une proprie identitât culturâl. Al è in chescj agns che a nassin lis primis iniziativis di formazion teatrâl che a puartaran, plui indenant, ae creazion di cualchi compagnie teatrâl di professioniscj. Tal 2011 al è stât firmât un acuardi di colaborazion trienâl che al met dongje 14 sogjets, fra istituzions e ents teatrâi, par promovi il teatri in marilenghe: la "Farie Teatrâl Furlane".


text:
Cu la forcje di trê1 coments Publicât da il crot il lunedì, aprile 21, 2008
Vuê sot sere, passant dongje dal me fi plui grant, dut impegnât come simpri a zuiâ cu lis costruzions, lu ai sintût che al cjantuçave:
"anin a spandi ledan
cu la forcje di trê
o fasin la curve
si ribalte il cjaruç
o cjapin su il ledan
cu la forcje di trê…"
"Piçul, cui ti aial insegnât cheste cjançon?" i ai subit domandât.
"A son stadis lis mestris tal asilo" mi à rispuindût.
Viôt ce sacranon di mestris, o ai pensât ridint.
Oms e suriis1 coments Publicât da il crot il mercoledì, aprile 16, 2008
Ae fin sino dal gjat o come simpri la cuestion e jere dome chê di sielzi cuâl fra i gjatats?
Pe situazion nazionâl o viodarìn cemût che va. Tai ultins cuindis agns a son stâts ducj plui bogns a fâ la oposizion che a mandâ indevant lis robis cuant che al è tocjât a lôr.
Ma cemût laraie cu la cuestion furlane? La sielte dal Pdl di lassâle dute in man ae Leghe cjapant une posizion “nazionaliste” mi somee un ninin masse di diestre par un partît che al ves voie di jessi “popolâr”, pussibil che inte ex FI nol sedi nissun che al tignedi al furlan?
La situazion e somee difarente di chê des altris bandis dal nord Italie parcè che ca vie e pâr jessi une fuarte component cuintri la difese des resons locâls (e dal Friûl).
“Cumò, tant che 15 agns fa, si torne a sperâ inte lega nord. Cul handicap che tancj in grât di alçâ la vôs a nestri pro, no son plui” si lamente DS sul furlanist.
Sperin ben, par intant si sint dome sgnaulâ.
--------------------------------
(...) The best laid schemes o' mice an' men
Gang aft a-gley,
An' lea'e us nought but grief an' pain,
For promised joy.
(...) I ben progjetâts plans des suriis e dai oms
Spes a van di mâl
E no nus lassin nuie altri che aflizion e dolôr
Pe felicitât sperade
Robert Burns (da “To a Mouse” scrit in scozês intal 1785, di cheste poesie e à cjapât il titul "Of Mice and Men" di John Steinbeck)
Santuts eletorâi2 coments Publicât da il crot il mercoledì, aprile 09, 2008
Cuant che o voi in machine o scolti simpri la radio. A dî il vêr no ai un canâl preferît, des voltis mi plâs sintî musiche, (ma il probleme al è che la musiche pe radio e je dute compagne), des voltis mi plâs sintî tabaiâ.
Il miercus o scomenci vore plui tart e lant su o sint di solit "scartòs", la rassegne stampe di onde furlane che in chest periodi e finìs cuntune serie di santuts radiofonics dai diviers candidâts.
Di solit, a pene che tacavin, o ziravi canâl ma di cualchi miercus in ca o ai cjapât la usance di scoltâju.
In prin a jerin scuasit ducj par talian e tancj cuntun marcât acent di altris regjons. Mi soi simpri domandât cuâl scoltadôr di onde furlane (ma ancje di une altre radio) a pensavin di rivâ a cunvinci cui messaçs fats in che maniere, probabilmentri no jerin santuts pensâts pe onde furlane e tancj di lôr no jerin nancje pensâts pal Friûl.
Vuê i santuts a jerin ducj par furlan!
Bon, se di une bande si pues stâ contents che la lenghe e vignedi doprade dai candidâts di (cuasi) ducj i partîts di che altre mi ven di pensâ che, tratant di cjapâ un vôt in plui, a son bogns di fâ e di disi cualsisei robe in cualsisei lenghe!
Il salt dal crot. O dîs ancje che il candidât cjargnel al podeve almancul fâ finte di disi alc par furlan ancje se i fâs mal di panze. Bolpon o farc? Viodarìn.
Intal mont ideâl1 coments Publicât da il crot il martedì, aprile 01, 2008
Se o gjavin lis fuarcis talianotis plui nazionalistis la tutele dal furlan, intindude come difese di une minorance di protezi (a çampe) o ben come afermazion di libertât (a diestre), e varès di jessi une cuestion facilmentri condivisibile sei dai politics progressiscj che di chei conservadôrs.
Cheste aspirazion libertarie e di avualiance no varès di fâ fature a jentrâ tai ideai di fonde dai diviers partîts talians, almancul inte lôr personificazion regjonâl.
Dut chest intal mont ideâl, la realtât e je plui grivie.
Cuant che al va ben al somee che pai politicants la difese dal furlan e sedi dome un mieç strumentâl par cjapâ i vôts furlaniscj e no alc di verementri sintût, cuant che al va mâl al devente robe di dineâ e di scombati.


text:
… Frislo
Butâ un puint jenfri dôs comunitâts… zgraditi most med obema skupnostma… un impegn no masse facil ma che e podarès puartâ vantaçs par ducj… ma bisugne superâ ce che al è stât cirint di cialâ indenant… e biel planc plancot si rivarà a fâle…
😎
… sul puint e svintule bandiere zale/blu !
Un bon proponiment par l’an che e ven al è chel di pandi la nestre identitât furlane, rivant ad ore a vinci la antighe vergogne di fevelâ la mari lenghe in public. Mi auguri che la int cuant che si cjate a scuele, par strade, intai lûcs publics e fasedi un piçul sfuarç e, cjapantle a pet, e feveli par furlan. Ma ancje che o tachin a lei e a scrivi par furlan. Si viodin ator dai libris di storie furlane indulà e je dome la jentrade par furlan, masse pôc par mantignî vive une lenghe, cuant e coventarès sedi scrivile sedi leile in plui di fevelale.
Nus fasarès ancje plasê che intai mass medie, come previodût de leç, a fossin plui spazis par il furlan. Cumò lu si scolte dome par Radio Onde Furlane e 10 minûts par la Rai regjonâl cuant che par altris lenghis minorizzadis i spazis a disposizion a son une vore di plui. Ma par meti in vore chest proponiment e bisugnarès puartâ la sede regjonâl de RAI a Udin e fâ in mût che i gjornaliscj a fossin di marilenghe furlane. Salacor no spindint cetancj bêçs par il teatri Verdi dal cjâf lûc cjarsulin, 14MLN di euros intal 2014 cuant che ae Radio Onde Furlane a vegnin gjavâts 40.000 euros, e invistint in culture furlane fuarte.
Une altre robe cetant triste a je stade la leç finanziarie de gnove zonte regjonâl che e gjave, magari cussì no, i finanziaments par l’insegnament dal furlan intes scuelis, lant cuintri dutis lis leçs di tutele dal furlan ma soredut pandint la politiche de çampe viers de lenghe e de identitât furlane. Par il 2014 il nestri proponiment e sarà inalore chel di domandà che il furlan e vegni doprât cetant che lenghe veicolâr intes scuelis dant la pussibiltàt a ducj di imparâ doprant la lenghe mari.
Ancjemò o vin di bataiâ par il non de nestre regjon. O vin voie che sedi dome Friûl. Parcè che un non al è cetant che cjalâsi intal spieli e viodi ce che o sin. E co o cjalìn intal spieli o viodin il Friûl nuie di plui e nuie di mancul. Par la cuâl lis peraulis Vignesie Julie no o rivìn ad ore a capì ce che e stan a fâ. Il podê di Vignesie al è finît da un toc, e ce che nus reste aromai a son dome i palaçs e par chel che al inten la peraule Julie, no si rive a cjatâ un segn intes cjartis gjeografichis. Par la cuâl o domandìn che la nestre regjon e sedi clamade Friûl e vonde.
Une altre riflession nus imponi chel che al è capitât in Friûl ad un lavoradôr dal Consorzi des Latariis Furlanis, Giuseppe Bassi di Godie, cuant si è gjavât la vite, che altre dî, par vie di un futûr nereôs denant di lui, stant che il Consorzi al è daur a traviersâ une crisi e si previôt che a laràn a cjase un centenâr di lavoradôrs. In Friûl a son aromai cetantis lis fabrichis che a sierin o a riduzin il numar dai dipendents tant che la situazion e devente simpri plui grivie par vie che cetancj lavoradôrs a àn un contrat a scjadince cun paiis une vore bassis. Si che duncje e sarès ore che la cuistion dal lavôr e vignedi cjapade sul seri mudant lis regulis dal zûc e dant la pussibilitât al sisteme di lâ indenant tignint front ae concorence e permitint a cui che al lavore di puartâ a cjase une paie buine par vivi. Ma par cumò, dulà o vin di lâ par cjatâ lavôr ?
E voaltris cuâi proponiments vêso fat pal 2014 ?
Fuarce Friûl !
BON FINIMENT E BON PRINCIPI A DUCJ !
…e un an plen di fortune cun buine lune !
«O ai cirût di volêi ben ae mê tiere furlane, part dal mont, e servintle jê o ai intindût di servî il mont intîr»
Pre Antoni Beline (1941-2007), testament spirituâl, 1992
😎
… FURLANS FEVELAIT FURLAN !
La nestre lenghe, la nestre culture furlane a somee a cheste statue de Madone, biele, o miôr, bielissime ma rusinide. O vin di dâsi donije ducj par mudâ il rusin in colôr, par rivà a fa di sì che le lenghe furlane sedi studiade in te scuelis ce tant che lis altris materiis e ch’al vedi il so puest di lenghe veicolâr. No sarà une robe facile ma se planc a planc tachin a fevelâlu jenfri di nô cence vê pôre di no jessi capîts, alore ancje chei atris a saran sburtâts a fevelâlu e a rispietâ la nestre culture!
Fuarce Friûl !
… PAR FURLAN
IL SORELI AL JEVE PAR DÛC !
visais int, visais !
😎
… DI STUPIDAGGINI
Nell’ultimo numero de l’Espresso è comparso un’articolo dal titolo “We speak Furlân“, dove ancora una volta si attacca il friulano. In particolare si cerca di far credere che i soldi spesi per sostenere la LINGUA FRIULANA siano soldi buttati alla bora.
Si racconta dell’Arlef e della rivista scientifica che l’Arlef pubblica come di qualcosa che serve solo ad aggiornare i termini scientifici. La rivista scientifica si chiama “gjornâl furlan des siencis” e gli articoli sono scritti in friulano e in inglese. La rivista è divisa in tre sezioni ricercjis (articui cun contignûts origjinâi par furlan e inglês ), rassegnis ( articui di alte divulgazion sientifiche ) e recensions ed ha un alto valore scientifico intervenendo con articoli che aggiornano sullo stato della ricerca scientifica.
Si racconta anche del GRANT DIZIONARI BILENGÂL TALIAN-FURLAN come di un opera costosa, non ancora finita e di cui non esiste una versione cartacea. In un nostro post abbiamo già spiegato che il lavoro per la realizzazione del dizionario è durato 10 anni e che ora il dizionario è consultabile online oppure scaricabile sul proprio PC. Il motivo per cui non è stata fatta una copia cartacea è per evitare un costo inutile visto che il dizionario è in continuo aggiornamento. Se da Stoccolma sono venuti in Friuli per chiederci come è stato fatto allora capite che senz’altro qualcosa di buono è stato fatto.
Se poi si vuole ad ogni costo sostenere che il friulano è un business bipartisan allora noi crediamo che gli sprechi si trovino un po’ ovunque ma non va mai fatta di un erba un fascio.
Furlans in uaite !
😉
… BEN A LA VUESTRE LENGHE ?
volêso imparà a scrivile…a leile…volêso savè cemût si dîs par furlan…vêso bisugne di un imprest par insegnâle ai fruts…
alore vê ca ce che fâ par vô altris
il GRANT DIZIONARI BILENGÂL TALIAN-FURLAN
Provâis e viodarês.
Al è un imprest ca si cjate dome in ret, par chest al è inzornât a man a man ca saltin fur gnovis informazions e cognossincis.
L’imprest al è stât inmaneât da ce tant studiôs e al è preseât ancje in tal forest.
Non par nuie da Stocolme a son vignûts fin tramai culì par capì cemût cal è stât fat.
Al è ancje ce tant doprât in te scuelis primarie parcè che i fruts a imparin la lenghe e ancje cemût si fas a imparâle.
E son volûts dîs agns par burîlu fûr, cumò o podès gjoldilu !
Mandi !
😎
… A SI SON SVEÂS ANCJE CHEI DI ROME !
Finalmente da Roma arrivano buone notizie. Il ministero della Pubblica Istruzione con una circolare ha affermato l’importanza delle lingue minoritarie come lingue veicolari. Tra le 12 lingue minoritarie riconosciute dalla legge 482/99 naturalmente c’è anche il friulano. Nella circolare si legge:
” L’uso veicolare e contestuale delle lingue minoritarie per l’insegnamento dei contenuti disciplinari… , ha trasformato le stesse lingue storiche in lingue vive, rendendo il loro apprendimento efficace: non si impara solo ad usare la lingua, ma si usa la lingua per apprendere“.
Nella stessa circolare ministeriale si segnala il metodo CLIL ( Content and Language Integrated Learning ) come modello per l’insegnamento delle lingue minoritarie ed, inoltre, si dice chiaramente che i progetti che useranno la lingua veicolare avranno la priorità nei finanziamenti.
Al ere ore ! 😉


text:
Non getta la spugna, il vecchio leone. Semplicemente, dopo essersi speso per tre quarti di secolo, ritiene di aver dato abbastanza. Ma anche fuori dell’agone non farà mancare il suo consiglio chi vuole seguirne le tracce. Così William Cisilino, giovane studioso e attivista dell’autonomismo friulano, commenta la presa di posizione del suo mentore Gianfranco D’Aronco, che ieri, in un’amara lettera aperta al Messaggero Veneto, ha denunciato il fallimento della battaglia per l’autonomia. Se le osservazioni di D’Aronco sono condivisibili, al futuro si può ancora guardare con ottimismo, dice Cisilino. Perché le crisi economiche a volte generano risposte localistiche. E perché non mancano i giovani pronti a continuare la lotta, con Roma, con il Veneto, con Trieste. Ma prima ancora con Udine.
Che ne dice della lettera di D’Aronco, Cisilino. Se l’aspettava?
«Mi meraviglia che non sia arrivata prima. Già in Sorestans e sotans, il libro scritto insieme, avevo colto lo scoramento: mia è solo la speranza, era la conclusione, triste, quasi rassegnata. Lui, la spoliazione, la “politica del carciofo” di cui parla, l’ha vissuta sulla sua pelle, decennio dopo decennio».
È d’accordo con quanto dice?
«Trovo l’analisi ineccepibile, sulla conclusione posso divergere. D’Aronco ha dato tantissimo, da quando aveva vent’anni a oggi, che ne ha 94, quindi nessuno potrebbe pretendere di più. Ma ci sono giovani pronti a prendere esempio da lui, a raccogliere il suo testimone, a impegnarsi guardando con ottimismo al domani».
D’Aronco non lesina critiche a Trieste e a Roma. Ma non accenna al Veneto, che in questo momento sembra esercitare un’attrazione gravitazionale sul Friuli come su Trieste.
«È noto che dopo la guerra si voleva fare di questa regione la provincia più orientale del Veneto. Negli ultimi decenni, poi, se guardiamo alle banche, alla finanza, a tanti centri decisionali come la Ferrovie e l’Enel, notiamo che l’influsso della Dominante è cresciuto. Anche la Chiesa ci ha messo del suo».
La Chiesa?
«Basta guardare alla provenienza dei vescovi. C’è stata, tempo addietro, la felice circostanza di un arcivescovo che diceva messa in friulano. Ma è stato quasi un errore di percorso da parte di chi ci ha sempre interpretati come una succursale del Veneto».
Solo esterne, le colpe?
«D’Aronco, nella sua lettera, dice che la Piccola Patria dorme. Se il capoluogo è Trieste, i consiglieri regionali sono in maggioranza friulani. Dove sono stati, in tutti questi lustri, quando si è trattato di fare scelte, identitarie ed economiche? Le colpe maggiori stanno a Udine, che nello statuto municipale scrive “capitale del Friuli”. Capitale dei miei stivali! È dal medioevo che non lo è più. E ha una classe dirigente che non sa nemmeno dirigere se stessa. Gli eletti coltivano il loro orticello dimentichi dell’interesse comune».
Il buio dopo Tessitori?
«Proprio. E comunque Tessitori non era di Udine, era di Sedegliano. A Udine si parla il veneto, non il friulano. E quando uno esce di città dice: vado in campagna. Il capoluogo invece ha una classe dirigente che è autenticamente triestina».
La crisi economica fa arretrare le idealità. Lingua e autonomia non sono il primo problema di chi perde il lavoro...
«Però il 2014 è l’anno in cui si celebrerà il referendum sulla secessione della Scozia. E in Spagna c’è il caso Catalogna. Sono risposte alla crisi. Anche a Trieste c’è il movimento per il TlT che porta in piazza migliaia di persone. Il friulano, invece, si limita al mugugno, alla critica sot la nape».
Per tornare a D’Aronco: decampa davvero o la sua potrebbe essere una provocazione?
«Penso che sia sinceramente stufo. E poi lui quando dice una cosa la fa. Ma sono sicuro di una cosa: davanti al fogolâr di casa sua continuerà a seguire la politica, e non farà mancare consigli, idee, stimoli al Comitato».
[Intervista uscita sul Messaggero veneto del 29 gennaio 2014 a firma di Luciano Santin]
Cumiât al Friûl?
Il gjornâl di chenti, il Messaggero Veneto, al conte dal prof. D'Aronco che si tire vie dal Comitât pe Autonomie dal Friûl, che lui al jere il president. D'Aronco nol è un frut e nancje un zovin. Al è amancul di setante agns che al scombat in pro dal Friûl. Al à scrite lui la «Storie di une regjon mai nassude». Une regjon, la nestre, nassude sì e cetant intardade par jessi sigûrs che fos cuintri dal Friûl e dai furlans.
Sotans a jerin i furlans e sotans a son restâts in chescj cincuante agns di Fvg, al è pôc ce cincuantâle. La ultime sflamiade le vin viodude tal daspò taramot, un moment magjc avonde lunc pe rinassince di une cussience furlane. Podaspò a planc a planc il timp al è rivât adore di morestâ la balfuerie e dut al tornà a bonâsi, cence remission. A planc a planc i campions de furlanetât, lenghe e culture, a son vingûts mancul e la lôr cumierie si è disraride. Cumò ancje D'Aronco al pâr che si ritiri su la culine (di Sante Eufemie).
Il Messaggero Veneto al va indenant cul discôrs te pagjne culturâl sot dal titul «Friûl. Mandi a la autonomie», dulà che âtris a fàsin un lôr coment su la cuestion. W. Cisilin, par esempli, zovin studiôs, diretôr dal Arlef, che al cognos benon la cuestion furlane e ancje il prof. D'Aronco, a domande al rispuint: «O cjati l'analise ( di D'Aronco: «Il Friûl vitime de politiche dal articjoc: man man al à piardût dut», ndr) impontabile, su la conclusion o pues slontanâmi. D'Aronco al à dât tantissim, di cuant che al veve vincj gnas in dì di vuê che and'à 94 e partant nissun al po pratindi di plui. Ma a son zovins pronts a cjapâ esempli di lui, a cjapâ sù il so testemoni, a avodâsi cjalant cun otimisim al avignì». Dite di un zovin preparât che za al lavore in pro dal Friûl al è scuasit di consolâsi. Fossie vere. Sperìn che sedi vere. Di vêr al è che te storie dal Friûl, cuant che dut al sameave piardût, fin cumò al è saltât fûr simpri cualchi meracul, event o personis, che al à tornât a fâ sflamiâ il fûc de lenghe e de culture furlane.
Parâtri no si po no tignî cont di ce D'Aronco al scrîf su la autonomie vampide, su la regjon mai nassude e ce. Darest ancje il sociolic R. di Strassolt tal 2005 (voltât par furlan tal 2007) al scriveve un librut dal titul conturbant: «Friûl, la soluzion finâ». La conclusion dal prof. di Strassolt e je avonde mareose: «Se in chescj cuarante agns (cumò cincuante, ndr) - tant che identitât e tant che sogjet politic - il Friûl al è stât fruçonât e masanât, la colpe e je dute dai furlans e dai siei sorestants». E podaspò al zonte: «Fintremai in zornade di vuê, dibot nissun furlan nol à risiât dal so a pro da la Cause». Forsit, anzit cence forsit, cheste e je une vision avonde svuarbade de storie dal Friûl e no je vere che il Friûl nol vedi vûts erois o sants o martars, And'à vûts e cetancj.
E je vere parâtri che il Friûl daspò il 1420 nol à mai vude la furtune di jessi ricognossût te sô autonomie di regjon o di popul o di culture. Al è simpri stât sotan: o di Vignesie o dai francês o dal imperi asburgjc o, tal ultin, de Italie e, massime in chescj cincuante agns di regjon, di Triest. No si trate achì di une vision scorocade, ma di une leture storiche obietive. Ce che in chescj agns si è rivât adore di grampâ in cont de identitât dal popul furlan, de lenghe e de culture, si à scugnût sgarfâlu a man e cun tante fadie, cuintri dut e cualchi volte ancje cuintri ducj. Cjapìn la lenghe furlane: ce tantis vitis no sono coventadis par un ricognossiment dal stât talian e ancje de bande de Glesie catoliche. Lenghe e culture furlane a son a lis fondis des ladrîs di cualsisei discôrs di autonomie dal Friûl. Se tante fature par dâj ricognossimente a chês, si pues dome scrupulâ la fadie mostre par implantâ un discôrs di autonomie dal Friûl, che cundifat al è tal stes câs des balenis che a van a finîle tes rasulis.
Parâtri se i sorestans furlans che a jerin a cjâf di cheste regjon no an rivât adore o no an volût o podût risolvi la autonomie dal Friûl, cemût sperâ che cumò a podedin fâlu sorestants cence ladrîs furlanis? E cussì ancje pe glesie furlane: se vescui furlans no an savût o volût fâ dut ce che al covente par che il popul furlan nol piardes la sô anime, cemût pratindi che lu fàsin vescui di fûr, lombards o venits?
Insumis o sin in tune stagjon unevore intrigose, dulà che pûrpûr lis opzions a son ancjemò aviertis. Ancjemò une volte al dipind dai furlans se a vuelin ancjemò jessi furlans o ben no, o ben lâ in scuete. Une opzion che no si po imponile, che si po dome cirî di judâle a indreçâsi in tun mont che si presente simpri plui cence un cîl dal mont e ancje cence rispiet pe identitât des personis e dai popui. Ancjemò une volte nol vanse âtri che cjapâ sù la massime dal Vanzeli: «O salvarês la vuestre anime (la vite) cul tignî dûr».
[Dalla rubrica “L’agâr” di Duilio Corgnali – La Vita cattolica del 30 gennaio 2014]


text:
CJARGNE. I cinc apuestui di Domeni di Tumieç a tornin a cjase Zui
Fieste grande sabide ai 17 di Jugn tal Museu di Zui pal fat che a son tornadis a cjase cinc statuis de Plêf di S. Pieri in Cjargne. «Al jere il 1981 - al conte il sindic - cuant che nus àn dit che te gnot (tra i 14 e i 15 di Novembar) a erin jentrâts i laris inte Plêf di S. Pieri. In sede di sorelûc, a mancjavin 15 statuis dal altâr. Jo o jeri vicesindic, e o ai subit pensât che nô aministradôrs, impegnâts te ricostruzion post taramot, salacor o vevin trascurât il nestri patrimoni artistic. Tal mês di Lui dal an passât, mi è rivade la biele notizie: cinc des 15 statuis a son stadis cjatadis in gracie dal lavôr dal Comant dai Carabinîrs di tutele dal patrimoni culturâl. Cuant che lis ai viodudis, dopo 36 agns, o ai provade une emozion fuarte. Chê altre setemane, lis ai cjapadis tal braç une ae volte e o ai vût une biele sensazion: finalmentri a son tornadis a cjase! Vuê o soi content di jessi il sindic di Zui. Ducj nô si sin impegnâts par chest e par che lis gjenerazions di doman a puedin savê de grandece di Zui e che a proviodin ae conservazion di secui di storie.»
Une zornade di no dismenteâ ancje pal prevost Giordano Cracina: «al è cun profonde comozion che, a non des personis e de popolazion de Cjargne, o cjapi la peraule par rindi graciis al Signôr e a ducj chei che a àn colaborât a recuperâ e tornâ a S. Pieri chestis sculturis.»
Lis statuis a son sistemadis in maniere provisorie tal museu civic archeologjic Iulium Carnicum di Zui e cui che al vûl al podarà lâ a viodilis intai oraris di viertidure (tel. 0433/92562), e aprofitâ di amirâ ancje i tesaurs de Plêf di S. Pieri e no dome.
Dopo a vignaran puartadis intal museu Janua coeli de Plêf che al è in fase di realizazion intune struture comunâl te frazion di Formeâs, furnide di ducj i dispositîfs di sigurece. «E achì no pues no presentâ - al va indenant pre Giordano - il grup di zovins dal comitât che, coordenât dal dotôr Ganzer cul supuart di bonsignôr Piussi, si sta dant da fâ par une sensibilizazion e un coinvolziment dai zovins e des comunitâts de Cjargne. O vûl sperâ che cu la sinergjie fra ents publics e privâts e ancje cu la conservazion e tutele di chest teritori si puedi ufrî al nestri Friûl une ricjece culturâl, spirituâl e sociâl che e fasi dai 3 pôi - Aquilee, Cividât e Zui - no dome i riferiments impuartants de storie passade ma ancje i fârs di sperance pal doman.»
Lis cinc sculturis, fatis tal 1481 di Domeni di Tumieç, a rapresentin i Sants Andree, Pauli, Jacum Maiôr, Mateu e Tomâs. «A àn lis dimensions di un frutut - al à dit il vescul emerit Brollo -, cuissà che chest nol sedi un segnâl che Diu al deti ae Cjargne di vê ancjemò frutins…»
✒ Marta Vezzi


text:
121 Namen gefunden
- Bacher Feldkirchen in Kärnten (4)
- Bachmann Feldkirchen in Kärnten (1)
- Bäcker Feldkirchen in Kärnten (1)
- Bäckerei Feldkirchen in Kärnten (3)
- Bader Feldkirchen in Kärnten (7)
- Baguette Feldkirchen in Kärnten (2)
- Balakowski Feldkirchen in Kärnten (1)
- Balthasar Feldkirchen in Kärnten (1)
- Bank Feldkirchen in Kärnten (3)
- Barisic Feldkirchen in Kärnten (1)
- Bärnthaler Feldkirchen in Kärnten (1)
- Basilius Feldkirchen in Kärnten (1)
- Batra Feldkirchen in Kärnten (1)
- BAU Feldkirchen in Kärnten (7)
- Bauer Feldkirchen in Kärnten (4)
- BaugesmbH Feldkirchen in Kärnten (1)
- BaugmbH Feldkirchen in Kärnten (1)
- BAUHOLDING Feldkirchen in Kärnten (1)
- Bauingenieure Feldkirchen in Kärnten (1)
- Baumann Feldkirchen in Kärnten (1)
- bauMax Feldkirchen in Kärnten (1)
- Baumeister Feldkirchen in Kärnten (1)
- Baumgartner Feldkirchen in Kärnten (3)
- Bausparkasse Feldkirchen in Kärnten (1)
- BAUTRÄGER Feldkirchen in Kärnten (3)
- bauwirtschaft Feldkirchen in Kärnten (1)
- BAWAG Feldkirchen in Kärnten (1)
- Bearzi Feldkirchen in Kärnten (1)
- Beck Feldkirchen in Kärnten (1)
- Becker Feldkirchen in Kärnten (1)
- Beer Feldkirchen in Kärnten (1)
- Behlivan Feldkirchen in Kärnten (1)
- Beier Feldkirchen in Kärnten (1)
- Bellina Feldkirchen in Kärnten (1)
- Bemena Feldkirchen in Kärnten (1)
- Benes Feldkirchen in Kärnten (2)
- Beratung Feldkirchen in Kärnten (2)
- Berbic Feldkirchen in Kärnten (1)
- Berenyi Feldkirchen in Kärnten (1)
- Berger Feldkirchen in Kärnten (12)
- Berghold Feldkirchen in Kärnten (1)
- Bergmann Feldkirchen in Kärnten (2)
- Bergner Feldkirchen in Kärnten (2)
- Bergwacht Feldkirchen in Kärnten (1)
- Bernado Feldkirchen in Kärnten (1)
- Bernardo Feldkirchen in Kärnten (3)
- Bernhard Feldkirchen in Kärnten (2)
- Bertonzel Feldkirchen in Kärnten (2)
- Beschäftigungsmodell Feldkirchen in Kärnten (1)
- Bestattungsanstalt Feldkirchen in Kärnten (1)
- Betriebs Feldkirchen in Kärnten (5)
- BetriebstechnikgesmbH Feldkirchen in Kärnten (1)
- Betriebswirtschaftliches Feldkirchen in Kärnten (1)
- Bettenlager Feldkirchen in Kärnten (1)
- Beyer Feldkirchen in Kärnten (1)
- Bezirksalarm Feldkirchen in Kärnten (1)
- Bezirksaltenwohnheim Feldkirchen in Kärnten (1)
- Bezirksbank Feldkirchen in Kärnten (1)
- Bezirksgericht Feldkirchen in Kärnten (1)
- Bezirkshauptmannschaft Feldkirchen in Kärnten (1)
- Bezirksschulrat Feldkirchen in Kärnten (1)
- Biber Feldkirchen in Kärnten (1)
- Biberauer Feldkirchen in Kärnten (1)
- Bichler Feldkirchen in Kärnten (1)
- Bickel Feldkirchen in Kärnten (1)
- Biedermann Feldkirchen in Kärnten (9)
- Bildungsberatung Feldkirchen in Kärnten (1)
- Billa Feldkirchen in Kärnten (1)
- Billiani Feldkirchen in Kärnten (1)
- BIN Feldkirchen in Kärnten (1)
- Bina Feldkirchen in Kärnten (1)
- BIPA Feldkirchen in Kärnten (2)
- Birbaumer Feldkirchen in Kärnten (1)
- Bistro Feldkirchen in Kärnten (2)
- Bittner Feldkirchen in Kärnten (1)
- BKS Feldkirchen in Kärnten (1)
- Blaha Feldkirchen in Kärnten (2)
- Blasge Feldkirchen in Kärnten (3)
- Blasmusikverband Feldkirchen in Kärnten (1)
- Blassnig Feldkirchen in Kärnten (1)
- Blauensteiner Feldkirchen in Kärnten (1)
- Blüm Feldkirchen in Kärnten (2)
- BLUMEN Feldkirchen in Kärnten (2)
- Blumenstein Feldkirchen in Kärnten (1)
- Bock Feldkirchen in Kärnten (2)
- Bodenmarkierungen Feldkirchen in Kärnten (1)
- Bodenverlegungen Feldkirchen in Kärnten (1)
- Böhm Feldkirchen in Kärnten (2)
- Bood Feldkirchen in Kärnten (1)
- Böss Feldkirchen in Kärnten (1)
- Botthof Feldkirchen in Kärnten (6)
- Boytar Feldkirchen in Kärnten (1)
- Brachmayer Feldkirchen in Kärnten (1)
- Brand Feldkirchen in Kärnten (1)
- Brandstätter Feldkirchen in Kärnten (5)
- Breiml Feldkirchen in Kärnten (1)
- Breschan Feldkirchen in Kärnten (2)
- Bresitz Feldkirchen in Kärnten (1)
- BRUGGER Feldkirchen in Kärnten (2)
- Brugner Feldkirchen in Kärnten (1)
- Brunner Feldkirchen in Kärnten (3)
- Bucar Feldkirchen in Kärnten (1)
- Buchacher Feldkirchen in Kärnten (2)
- Bucher Feldkirchen in Kärnten (1)
- Buchhäusl Feldkirchen in Kärnten (2)
- Buchreiter Feldkirchen in Kärnten (2)
- Buchsbaum Feldkirchen in Kärnten (1)
- Bugurcu Feldkirchen in Kärnten (1)
- Buhanec Feldkirchen in Kärnten (2)
- Bundeshandelsakademie Feldkirchen in Kärnten (2)
- Bundeshandelsschule Feldkirchen in Kärnten (2)
- Bundesrealgymnasium Feldkirchen in Kärnten (1)
- Burger Feldkirchen in Kärnten (2)
- Bürger Feldkirchen in Kärnten (6)
- BÜRO Feldkirchen in Kärnten (1)
- Bürotechnik Feldkirchen in Kärnten (3)
- Business Feldkirchen in Kärnten (1)
- Butik Feldkirchen in Kärnten (1)
- Buttazoni Feldkirchen in Kärnten (21)
- Buxbaum Feldkirchen in Kärnten (2)
- Buxbaumer Feldkirchen in Kärnten (2)


text:
Il savê fâ1 coments Publicât da il crot il lunedì, gennaio 19, 2009
Cuissà se la Russie e la Ucraine a àn za finît la vuere dal gâs ma intant une piçule bataie si je scombatude ancje a cjase mê. No sai ben se par colpe dai rus o dai ucrains, fat al stâ che stemane passade mi si è rote la cjalderie: nie aghe cjalde e nie riscjaldament!
O ai subit scugnût doprâ lis riservis strategjichis: vistîts pesants par stâ in cjase, cusinute economiche e stufutis eletrichis a manete, borsis de aghe cjalde e vie a sfladâ i termosifons, a lei il manuâl dal imprest e a traficâ cul termostat.
La situazion no si è risolvude e ae fin o ai scugnût passâ de mê cognossince virtuâl de cuestion a chê vere dal tecnic che, un cuatri dîs dopo, cuant che al è rivât, intun vinç minûts al à sistemât la robe.
Cuissà se saran il lavôr vêr e la economie reâl, a puartânus fûr di cheste crisi economiche (che somee propit brute) e che e je nassude de masse economie virtuâl.
Par intant l'unvier al somee frêt e une vore lunc...


text:
Dì
Il dì al è il timp che la Tiere a implee par fâ un zîr di 360 grâts atôr dal so as. Il simbul al è "d" e al è acetât l'ûs dal dì dal Sisteme Internazionâl, ancje se la unitât di misure dal timp tal SI al sarès il secont. Il non al ven dal latin dies, e cheste forme si cjate ancje in une vore di lenghis indo-europeanis.
A secont de maniere che si lu calcole a son diviers tips di dì. Il dì siderâl, il dî solâr e il dì solâr medi.
Dì solâr medi[cambie | modifiche il codiç]
Il dì solâr medi al è fat di 86.400 seconts e al ven doprât par calcolâ il timp e lis datis. La rotazion reâl de Tiere e je un fregul plui lente, di cirche 1,7 seconts ad an. Par chest dal 1972 in ca a son stâts dai agns dulà che al si è zontât un secont, fin al 2007 a son stâts zontâts 23 seconts.
Dì solâr[cambie | modifiche il codiç]
Il dì solâr al il timp che al sta il Soreli par passà par dôs voltis sul stes meridian. Si à di savê che intant che la Tiere e zire sul so as e si sposte su la sô orbite atôr dal Soreli par chest il dì solâr al è un ninin plui lunc di chel siderâl.
Dì siderâl[cambie | modifiche il codiç]
Il dì siderâl al è chel che al passe fra il passaç par dôs voltis di une stele atôr dal stes meridian. Di fat il dì siderâl nol è regolâr parcè che al patìs la influence des mareis lunârs e i svariaments dal moviment de Tiere che a son di lunc dal an.


text:
13 aprile 2013
Politichis pai zovins
Spes si sint a fevelâ che i zovins no àn interès, che a son ognidun par lôr cont. Cheste e je une vision sbaliade che forsit e covente plui a platâ lis mancjancis di cui che le dîs che no invezit a cjatâ soluzions. La Provincie di Udin, midiant dal Assessorât a lis politichis sociâls, e sosten i progjets des "borsis di lavôr pai zovins", esperiencis di lavôr che pal solit a vegnin fatis vie pal Istât. A son progjets che o ai vût maniere di cognossi ben ancje a Maian, dulà che o soi stât assessôr pes politichis pai zovins. Progjets che a coventin no dome come esperience lavorative, ma soredut come moment di agregazion e cressite. E vuê Maian al à ancje un Informezovins, un pont informatîf ancje chest dentri di un coordenament provinciâl. Se o sarai elet in Consei provinciâl o puartarai la mê esperience direte ta chest setôr par svicinâ inmò di plui i zovins a la vite dal paîs, ma inmò di plui par ufrî a lôr ocasions par rindisi protagoniscj dal lôr paîs.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Nessun commento:
Iscriviti a: Commenti sul post (Atom)


text:
Il podestà Albino Coidessa e l'autonomie dal nesti comun
Il 1928, chenti, nol è stât dome l’an dal prin taramot dal vincjesim secul. Ma ancje l’an là che il comun di Cjavàç al a riscjât di jessi cancelât.L’idèe i vignì al On. Di Caporiacco, pressident da “Federazione Friulana degli Enti Autarchici”, forsit soflât dai sorestants di Tumieç. L’obietîf di cheste pensade al ere chel di creâ un gnûf comun metint insieme Cesclans, Mena e Somplât, cun Tarnep e Dales, par sfrutâ miôr la economie turistiche dal lâc, lassant po Cjavàç al comun di Tumieç. Il progjet dut câs nol lè in puart pe fuarte oposizion dal podestà d’inchevolte, Albino Coidessa, che cun l’aprovazion di dutis lis frazions, al fasè fûc e flamis par difindi il so comun. A son passâts i agns, ma la tentazion da part di tancj sorestants forescj di considerâ il nestri teritori come une braide a disposizion dai lôrs desideris a è simpri stade fuarte. Par esempli,stant dome a ce che si è savût, tun prin moment, si veve pensât a Cjavàç pes gnovis presons di Tumieç, e il COSINT al veve proponût di fâ te nestre campagne un aereopuart lunc 2 km. Par fortune chestis propuestis a vevin cjatât subit un no clâr e convint seti da part des aministrazion comunâls, che de popolazion. Parcè che se di une bande al è just colaborâ tra comuns di cà e di là da l’âga, come che si è fat par esempli cu la costruzion dal puint di Davons che chest an ch’al ven al fâs 100 agns, di chealtre bande a son principis tanche le autonomie comunâl e la tutele dal so teritori , dulà che nol è nancjûe di metisi a discuti.
Al dì di vuei,magaricussìno, la nestre autonomie comunâl a sta lant al mancul. Par esempli, a ‘nd’è aministradôrs che invessit di batisi par tornâ a vei la gjestion comunâl sui acuedots e la depurazion des aghis, a spessèin a dâ su dut a Carniacque, che però a domande ai citadins boletis che a son plui dal dopli di ce che a pajavin te gjestion comunâl. Cun di plui, il passàç cun Carniacque al a compuartât une pierdite secje pes cassis comunâls. Difat, i nestris implants, fats dopo dal taramot, no vevin dibisugne di spindi trop in manutenzion, dimût che dut ce che al vignive incassât al restave al comun pes sôs dibisugnis. E par fâ un’altri esempli, ancje l’idèe di metisi cu la Concje Tumiecine a sta ridusint, an dopo an, la nestre autonomie comunâl. Plan planin, a Tumieç si infuartìssin la direzion e l’aparât burocratric, e ta chei altris comuns a càlin servizis e personâl.Il vice sindic Brunetti Vito al a domandât plui voltis di fâ un pôs di conts par viodi se a è e dulà che a è la convenience pal nestri comun. Dibant. Tal municipi di Cjavàç a lavorin ormai dome une o dôs personis, cui citadins che a fàsin simpri plui fadie a capî che al sucêt lì dentri. E no par colpe lôr, ma semplicementi par ce che no esist une informazion che fasi di leam tra aministradôrs e citadins, che anzit, cuant che a van a domandâ alc, ur pos sucedi ancje di cjatâ cualchidun cu la lune par traviers, e di vegnî maltratâts. E in chest brut clima a cres la distanze tra aministradôrs e aministrâts, a cres la malaplanta da indiference, e a va al mancul la democrazie, bielzà minade cun la elezion direta dai sindics, che a imponin vuei la lôr volontât a conseîrs comunâi dispes ancje lôr disinformâts.Vè alore che al covente tornâ a dai un significât a la democrazie, e a la partecipazion popolâr te vite des istituzions. Vè alore che al covente che lis decisions, almancul chês impuartantis pe vite dai nestris paîs, a setin cjapadis dopo sintût la popolazion, no prin. Alore sì che i citadins di Somplât, Mena Cesclans e Cjavàç a cjaparessin su chê cussience e chê braure che a dan un sens al nestri stâ insieme dentri dal stes comun. Ma lant indavant cussì, ancje se vuei ‘o stin forsit unevôre miôr che tal 1928, stant almancul a di une confidenze che mi a fat l’assessôr Gianni Borghi la dì dal Corpus Domini, tra cinc agns i nestris paîs a deventaran ducj frazions di Tumieç.
Stin in vuaite, alore, paisans, parcè che se a fos pardabon cussì ‘o pierdaressin chê autonomie comunâl, che par difindile tancj sindics e podestàs a àn impegnât lis lôrs miôrs energjiis. Ma stait in vuaite ancje vualtris cjârs aministradôrs. Cun dut il rispiet che a merite la vuestre incariche, ricuardaisi che lis decisions che ‘o cjapàis, a saràn ricuardadis par simpri.
Remo Brunetti


text:
Luciano Lunazzi il creadôr de pop art furlane. Nus à lassâts un mît plen di bontât
“L’om di carton”, “l’hippie zentîl”, “il mestri di vite”, l’artist cjargnel Luciano Lunazzi, origjinari di Cjaline di Davâr, nus à lassâts ae etât di 65 agns, ai 4 di Otubar, par vie di un mâl improvîs, un infart che lu à cjapât tal sium inte sô cjase a Udin. Il grant displasê de sô partence al è stât di ducj i furlans, e no dome di chei passionâts di art. Di fat, il so funerâl inte glesie dal cimitieri di Sant Vît, realizât midiant di une colete pal paiament des spesis, al à viodût la presince di cetante int, amîs, cognossints, preseadôrs che lu àn ricuardât cun poesiis, testemoneancis, contis, la sole presince, il sun di une armoniche e la bandiere dal Friûl.
Il “re dai tacons”, la muse, la barbe e la vôs des “pirulis par furlan” che lu an rindût cetant famôs in Patrie e fûr, midiant de rêt. Un om ad ogni mût reâl, pûr e assurt. Si lu podeve cjatâ un pôc dapardut, dal Stadi Friuli aes sagris, aes mostris, ai concierts, aes ostariis, dentri e fûr, cui siei vistîts stravagants, dulà che no mancjave mai une citazion par furlan. Vûstu cuntune scrite te maiute, o te barete, o te borsete. Cussì lis sôs oparis, ispiradis ae pop art. Un fenomen che al à rinovât fin a fâlu dut so.
Une pop-art furlane, dulà che “Campbell Soup” di Andy Wahrol e devente “Brovade e Muset”, par esempli, o “Panoles Underground” e lis versions in marilenghe des iconis dal rock. I siei autobus multicolôr, lis sôs sacumis a la Haring, i siei “Strange Cats”, i morârs e i “Flux kids”, simbui di deventâ ideis par spilutis, gadgets, art di meti intor.
Un om che al à viazât par 25 agns ator pal mont: Iran, Pakistan, Indie e dute la Europe, la Australie e lis Americhis e in tancj altris lûcs, des grandis metropolis ai paisuts dismenteâts. Ambients dai plui diferents, esperiencis che a àn jemplade la sô valîs di artist e pensadôr, tornât in Friûl.
Al mancje bielzà Luciano, lui che al voleve e si inzegnave ae creazion di un coletîf di artiscj furlans - no par fuarce a nivel anagrafic, ma di culture (cussì mi à dit intune ocasion) -, bogns di fâsi ricognossi tant che une realtât fuarte, di jessi sostignude de Regjon inte stesse maniere de musiche, dal audiovisîf e dal teatri. Di ciert, Luciano al è e al reste un dai artiscj furlans plui origjinâi de contemporaneitât.


text:
…WELCOME 2017 !
I WISH ALL CLIMBERS AND 0000 SPEED SKATERS 0000 ALL OVER THE WORLD A HAPPY NEW YEAR !!!!!
Chest an par me nol tache masse ben par vie che me mari si cjate in ospedâl e lis sôs condizions a son une vore griviis… il miedi nus à dite che a son dai organs une vore mal mitûts, par la cuâl no si sâ se rivarâ ad ore a lâ indenant… une mari cetant dolce e buine di cûr, che e à fat cetant par nô e cumò, gno fradi e jo, no podin fâ altri che stâi dongje il plui pussibil… mari me, cualsisei robe e sarà tu tu saràs simpri intal nestri cûr… tu sês la mari plui biele dal mont e ti vuei cetant ben…
O tacarai chest an 2017 cuntun proponiment e cuntune riflession.
Il proponiment al è chel di judâ chei che a fasin fadure a lâ indenant inte vite e di combati la tindince, dal dì di vuê, di meti dongje masse ricjece intes mans di pocje int, tant che si ledi viers dai mûts di convivence indulà la int e rive a cjatâ lavôr e a mantignî la famee.
La riflession impen e vên de savietât dal Orient lontan:
“La ativitât dai umign e va indenant cence padin; co e rive ae fin e torne di gnûf a scomençâ. Duncje e pues lâ indenant in perpetui. Cuant une ruede e à un as indulà zirâ, e pues lâ lontan. La ativitât de Nature e je une, cence disviaments; par la cuâl no fale.
Co la energjie dal cîl e ven jù e la energjie de tiare e va sù, yin e yang a comunichin, e compagn a fasin ducj i vivents.
Co i umign savis e stan intai puescj publics ad alt, i puars umign intal spirt a van vie; cheste e je la Vie dal cîl e de tiare.”